qundao/data-zh-poetry huggingface dataset:
石塘
作者：金璋
朝代：清

人烟不知处，深曲数峰横。路截溪流入，云从馆壁生。村醪浮月色，客枕纳松声。计日乡关近，山行第一程。
湘阴王氏小江园
作者：金璞玉
朝代：清
体裁：五言律诗

可惜欢娱地，老夫今始知。应同王粲宅，似向习家池。水浸楼阴直，沙暄日色迟。看君有道气，少小爱文辞。
春晚
作者：金瓯
朝代：清
体裁：七言绝句

竹杖筠车处处山，游人日日看花还。纵然红紫风吹尽，依旧鸣禽绿树间。
不寐九月十一日时至青县
作者：金甡
朝代：清

耿耿怜鱼目，如临沸釜惊。暌乖判火泽，离照饬戈兵。妖乱经年伏，威棱计日平。安流忘涉险，暂遣警归程。
卓文君印
作者：金甡
朝代：清

钱刀总被土花侵，铸就琴心卖赋金。留客正宜钤酒券，缄情曾与寄愁吟。文园寂寞遗书少，汉玺摧残眢井深。一片王孙春草绿，临邛谁向壁边寻。
先贤古墓
作者：金病鹤
朝代：清

东南大文化，萃此一丸土。题诗千万辈，生今孰追古。涤笔琴川流，缀图系前绪。上有清权坊，巍巍并撑住。周道久陵夷，悲吟效虫语。
北门
作者：金病鹤
朝代：清

北门风味早秋凉，蕈子新鲜栗子香。白玉笋鞭翡翠豆，银丝萝卜象牙姜。鲈羹鸡片人嫌贵，薄酒清茶我惯尝。野饭花灯本无用，醉归犹得趁斜阳。
登武昌城
作者：金相
朝代：清

高城空对白蘋洲，黄鹤何从问昔游。潮汐暗分湘汉水，烟云寒合洞庭秋。千年骚赋闻湘瑟，三楚雄风入庾楼。羁客萧凉频北顾，大堤难系木兰舟。
舟泊莫泾拓东坡三过堂诗
作者：金礼嬴
朝代：清

一盏禅镫四壁红，桑城荒影踏冥濛。为寻马券迟僧寺，谁捏鸿泥塑长公。石版漫镌三过字，布帆轻趁两番风。越来溪上年年住，我亦家山在梦中。
挽任兰生公
作者：金祖泽
朝代：清
体裁：联

久传宦绩戎功，更筹赈竭劳，此去桐乡祀朱邑；即论亲情族谊，早义田创举，从今吴郡丧希文。
周富儿歌
作者：金福曾
朝代：清

黑蜧吼急魃舞狂，三年赤地无耕氓。男泉女布尽流散，幺凤乃逐哀鸿翔。嵩山之阳汝水曲，蓬门弱息颜如玉。不随越女斗铅华，已许梁鸿联眷属。饥驱各自走天涯，大地狂飙飏落花。万丈游丝牵不住，长淮呜咽渡香车。红颜自恨生无福，死别生离抛骨肉。城北徐偏晚问名，墙东宋又来窥目。琴心一曲卓姬奔，桃李无言息妫辱。儿女从来责备宽，何妨富贵藏金屋。吁嗟罗敷自有夫，莫将红豆误蘼芜。女贞之树倚天际，磊磊早具凌霜株。覆巢已分无完卵，合浦安知再返珠。有人太息发奇愿，欲与天公补离恨。万紫千红总护持，况是幽兰滋九畹。白璧求完漆室贞，黄金待赎文姬券。捐金屡赎屡不成，绿珠难与豪家争。谁欤高谊拯奇节，绣衣使者来彭城。若非铃阁官符力，难慰穷闺破镜情。千里明驼送故乡，不知夫婿在何方。临行别有心中事，欲言不言神转伤。儿生未识藁砧面，儿去先登阿母堂。迤逦关山行复止，停车为访长千里。阿兄则来婿未归，乍见牵衣集悲喜。掌上珠仍送入怀，奁中镜尚虚连理。人生离合最无端，荡子青春去不还。窦氏征袍苏氏锦，何时明月照团圞。云茶南下日纷纷，精卫难填海底魂。安得黄衫皆任侠，却教红粉尽衔恩。
东流城上作
作者：金秉彝
朝代：清
体裁：七言绝句

战血初干见止戈，十年白骨委江波。夕阳一片城西路，寒菜畦边废井多。
游山
作者：金秉彝
朝代：清
体裁：七言律诗

扪萝攀葛一重重，一境崎岖一境逢。敢与水争惟怪石，不随云散是真峰。溪因有迹知过鹿，木已生鳞倘化龙。大抵长生人共羡，都探幽谷问仙踪。
五日小雨登永宁城远眺
作者：金科豫
朝代：清

细雨经旬湿野蒲，双桥低壁水平铺。云连山色迷铜鼓，风送滩声下铁炉。照眼丹榴红似火，垂堤绿树润如酥。夜郎咫尺峰峦峻，苍翠遥看淡欲无。
八关中即事
作者：金科豫
朝代：清

南北流通细细潮，金门低锁浪痕消。水当曲折迂偏急，帆转湾回近却遥。红荻花繁殷极浦，绿杨烟重亸长条。随风最喜鸣蝉意，次第声传破寂寥。
初夏游平山堂
作者：金科豫
朝代：清

画舫轻摇淡荡中，水波不动任西东。我来正值春光暮，花信犹馀第几风。虹园花木倚云栽，芍药含红半未开。惆怅清和晴复雨，几番辜负好楼台。画楼流影焕天街，檀板笙簧处处皆。一曲铜鞮歌旧事，游人争说小秦淮。冶春词社旧知名，想像当年四座倾。五日东风十日雨，诗成随处谱歌声。杨柳依依翠作湾，每从深处听绵蛮。笙歌满地知多少，扰我诗肠句也悭。平山堂畔绿阴多，笼罩晴辉漾素波。为问当年双细柳，可还依旧晒鱼蓑。镇日优游载酒行，催归斜照半山横。莺声不解留人醉，廿四桥头空月明。细细歌声处处通，夜船灯火半江红。随风掩映波光里，多少楼台月影中。
初夏游平山堂·其一
作者：金科豫
朝代：清

画舫轻摇淡荡中，水波不动任西东。我来正值春光暮，花信犹馀第几风。
初夏游平山堂·其七
作者：金科豫
朝代：清

镇日优游载酒行，催归斜照半山横。莺声不解留人醉，廿四桥头空月明。
初夏游平山堂·其三
作者：金科豫
朝代：清

画楼流影焕天街，檀板笙簧处处皆。一曲铜鞮歌旧事，游人争说小秦淮。
初夏游平山堂·其二
作者：金科豫
朝代：清

虹园花木倚云栽，芍药含红半未开。惆怅清和晴复雨，几番辜负好楼台。
初夏游平山堂·其五
作者：金科豫
朝代：清

杨柳依依翠作湾，每从深处听绵蛮。笙歌满地知多少，扰我诗肠句也悭。
初夏游平山堂·其八
作者：金科豫
朝代：清

细细歌声处处通，夜船灯火半江红。随风掩映波光里，多少楼台月影中。
初夏游平山堂·其六
作者：金科豫
朝代：清

平山堂畔绿阴多，笼罩晴辉漾素波。为问当年双细柳，可还依旧晒鱼蓑。
初夏游平山堂·其四
作者：金科豫
朝代：清

冶春词社旧知名，想像当年四座倾。五日东风十日雨，诗成随处谱歌声。
卜居觉林寺漫兴二首
作者：金科豫
朝代：清

王事遄征六月间，风尘假此暂停骖。卜居正喜禅关静，览胜亲从禹穴探。绕槛烟光清人座，当楼山色远拖岚。晨昏多少林峦趣，拟共高人促膝谈。绿树阴森荫佛庐，尘襟涤尽旅怀舒。临风梵韵朝宣课，隔院梆声昼饲鱼。曲径云深花放后，小亭舟上客来初。就中赢得閒无数，未许凭栏赋索居。
卜居觉林寺漫兴二首·其一
作者：金科豫
朝代：清

王事遄征六月间，风尘假此暂停骖。卜居正喜禅关静，览胜亲从禹穴探。绕槛烟光清人座，当楼山色远拖岚。晨昏多少林峦趣，拟共高人促膝谈。
卜居觉林寺漫兴二首·其二
作者：金科豫
朝代：清

绿树阴森荫佛庐，尘襟涤尽旅怀舒。临风梵韵朝宣课，隔院梆声昼饲鱼。曲径云深花放后，小亭舟上客来初。就中赢得閒无数，未许凭栏赋索居。
夏日小雨同人宴集觉林寺之闻犀堂分韵得七绝二首限十二文
作者：金科豫
朝代：清

廉纤细雨湿苔文，古寺幽深锁碧云。镇日欢呼情未已，隔窗谁遣暮钟闻。凉飘曲院酒初醺，满眼林峦积翠分。领取清光尘境外，催诗雨过一溪云。
夏日小雨同人宴集觉林寺之闻犀堂分韵得七绝二首限十二文·其一
作者：金科豫
朝代：清

廉纤细雨湿苔文，古寺幽深锁碧云。镇日欢呼情未已，隔窗谁遣暮钟闻。
夏日小雨同人宴集觉林寺之闻犀堂分韵得七绝二首限十二文·其二
作者：金科豫
朝代：清

凉飘曲院酒初醺，满眼林峦积翠分。领取清光尘境外，催诗雨过一溪云。
折尾滩祀张桓侯庙有作
作者：金科豫
朝代：清

千古威灵共水长，江滨俎豆日馨香。暗中回得狂澜转，不使奔涛滞客航。岩顶烟云郁不开，江间波浪吼如雷。从今寄语操舟者，不必仍前对我来。
折尾滩祀张桓侯庙有作·其一
作者：金科豫
朝代：清

千古威灵共水长，江滨俎豆日馨香。暗中回得狂澜转，不使奔涛滞客航。
折尾滩祀张桓侯庙有作·其二
作者：金科豫
朝代：清

岩顶烟云郁不开，江间波浪吼如雷。从今寄语操舟者，不必仍前对我来。
新滩
作者：金科豫
朝代：清

传闻天圣中，山崩归峡口。江波潺湲逆不流，断巘离披纷厄纽。行人无计达重渊，帆樯坐困迷津久。迨历皇祐三年初，都官员外膺简书。用工累月殚全力，疏通未尽遗崎岖。至今鸡肝突江面，孤峰转向奔涛战。掀天白浪竞喧豗，扁舟直下疾如箭。随风旋折临飞渱，山鸣谷应声漴漴。回湍左右势激荡，簸扬一叶轻飘蓬。二滩三滩复在望，鲸鲵怒捲遥相向。榜人大叫声力俱，一挥掉破连天浪。噫嚱危乎蜀道难，冲破逆折如云攒。沦没倏忽固天命，使人对此生悲叹。君不见益州刺史晋杨亮，使君滩下神怏怅。万里艰辛奉命来，几将忠血埋寒涨。我行正值朔风凄，满山雪压猿猱啼。布帆遥指幸无恙，姊归有客相招携。满斟黄柑且痛饮，一任江声汨汨吼空堤。
新秋舟行玩月
作者：金科豫
朝代：清

西风渐飒飒，林木声萧萧。白云起四野，舒卷凌层宵。天高气澄淡，夜寂生清寥。新蟾时露影，素练横空飘。流光彻榛樾，凉意薄轻绡。殷勤发远瞩，依稀辨斗杓。人家隔阡陌，明灭灯光遥。行行过夜半，月落停双桡。
新秋遣怀戏赠刘玉斋并柬秦思斋明府
作者：金科豫
朝代：清

天宇清明入早秋，碧梧凉吹雨初收。楸枰一局频频换，嬴得涂山月满楼。下榻禅关百虑清，相逢随意酒频倾。秋光已过巴江水，莫为乡园系我情。第里久传江右盛，琴书偶作锦城游。谁怜杜子贫如洗，老向三川客未休。一枕羲皇午梦閒，醒来偏讶夕阳殷。凭栏几度舒双眼，贪看王维画里山。臭味芝兰邂逅中，异乡离合几秋风。闻犀堂畔天香里，记取联吟曲槛东。棋酒相逢乐不孤，伯龄前此意何如。自怜雅概齐江左，漫问当门折齿无。
新秋遣怀戏赠刘玉斋并柬秦思斋明府·其一
作者：金科豫
朝代：清

天宇清明入早秋，碧梧凉吹雨初收。楸枰一局频频换，嬴得涂山月满楼。
新秋遣怀戏赠刘玉斋并柬秦思斋明府·其三
作者：金科豫
朝代：清

第里久传江右盛，琴书偶作锦城游。谁怜杜子贫如洗，老向三川客未休。
新秋遣怀戏赠刘玉斋并柬秦思斋明府·其二
作者：金科豫
朝代：清

下榻禅关百虑清，相逢随意酒频倾。秋光已过巴江水，莫为乡园系我情。
新秋遣怀戏赠刘玉斋并柬秦思斋明府·其五
作者：金科豫
朝代：清

臭味芝兰邂逅中，异乡离合几秋风。闻犀堂畔天香里，记取联吟曲槛东。
新秋遣怀戏赠刘玉斋并柬秦思斋明府·其六
作者：金科豫
朝代：清

棋酒相逢乐不孤，伯龄前此意何如。自怜雅概齐江左，漫问当门折齿无。
新秋遣怀戏赠刘玉斋并柬秦思斋明府·其四
作者：金科豫
朝代：清

一枕羲皇午梦閒，醒来偏讶夕阳殷。凭栏几度舒双眼，贪看王维画里山。
晓渡渝江
作者：金科豫
朝代：清

万顷奔涛一叶舟，日光初逗晓凉收。远江水落横孤石，极浦风轻下野鸥。城市人烟依绝壁，江天云影漾中流。巴渝咫尺饶清景，双桨频来韵亦悠。
月夜泊汶上道中
作者：金科豫
朝代：清

深宵寂寂减朱炎，野阔风凉露气沾。两岸清歌蛙鼓吹，一痕新月玉钩镰。灯明林隙孤村远，浪打船头晚涨添。转侧无眠城畔路，柝声敲碎夜更严。
武侯八阵碛叠前韵
作者：金科豫
朝代：清

纵横八阵古江滨，岁久空堤长绿榛。鞭石犹堪供汉役，望氛应早怯吴臣。声传万马机先伏，气夺三军志自申。留镇云安三峡水，年年风雨泣神人。
登浮图绝顶纵目
作者：金科豫
朝代：清

突兀孤撑碧落中，攀登一一想神工。当檐日出长安远，搔首人来帝座通。八面轩棂尘世外，万家烟火大江东。临风且漫舒长啸，空惹高飞鹤唳空。
登真武山览胜二首
作者：金科豫
朝代：清

参差楼阁倚层云，取次登临谢俗纷。古刹人来僧未返，上方钟动日将曛。巴渝水认双流合，黔楚山看万壑分。八扇平开舒望眼，昙花香里净尘氛。放空眼界翠微巅，遐迩同收碧牖间。朱户万家巴子国，丹霞千缕缙云山。风清竹屿松花落，日永莎阶鹤梦閒。指点涂村多胜境，令人追忆杳难攀。
登真武山览胜二首·其一
作者：金科豫
朝代：清

参差楼阁倚层云，取次登临谢俗纷。古刹人来僧未返，上方钟动日将曛。巴渝水认双流合，黔楚山看万壑分。八扇平开舒望眼，昙花香里净尘氛。
登真武山览胜二首·其二
作者：金科豫
朝代：清

放空眼界翠微巅，遐迩同收碧牖间。朱户万家巴子国，丹霞千缕缙云山。风清竹屿松花落，日永莎阶鹤梦閒。指点涂村多胜境，令人追忆杳难攀。
白帝城怀古
作者：金科豫
朝代：清

昭烈祠堂近水滨，帝城西望莽荆榛。千秋遗恨悲荒燹，六尺宏谟托老臣。延汉有心天不祚，复雠无愧义终申。至令身后街亭役，犹使英雄泣识人。
秋日书怀赠萧张二刺史张公讳能祐号济庵丁酉选拔四川人】
作者：金科豫
朝代：清

纷纷宦迹各天涯，此际相逢惜岁华。犹忆东风啼睍睆，忽惊秋水赋蒹葭。思莼漫拟邻张翰，落帽何须笑孟嘉。就里谁耽陶令癖，炉烟香静对黄花。十年吏最著清勤，流誉燕都处处闻。忽向天南歌作牧，恐教冀北叹空群。文章养到思成锦，肝胆交深义薄云。镇日追随春座里，高言频挹惠风薰。七二衡峰忆旧游，输君政治独风流。一庭讼静堪罗雀，万卷书成欲汗牛。芒部新声棠荫永，锦囊佳句茧丝抽。峨眉伊昔多钟秀，除却髯苏未许俦。尊酒论心臭味同，夜深犹共话离衷。快谈且尽窗西烛，底事休虞塞北翁。千里金兰萍迹外，九秋风月雁声中。无端邂逅成佳会，记取燕山潞水东。
秋日书怀赠萧张二刺史张公讳能祐号济庵丁酉选拔四川人】·其一
作者：金科豫
朝代：清

纷纷宦迹各天涯，此际相逢惜岁华。犹忆东风啼睍睆，忽惊秋水赋蒹葭。思莼漫拟邻张翰，落帽何须笑孟嘉。就里谁耽陶令癖，炉烟香静对黄花。
秋日书怀赠萧张二刺史张公讳能祐号济庵丁酉选拔四川人】·其三
作者：金科豫
朝代：清

七二衡峰忆旧游，输君政治独风流。一庭讼静堪罗雀，万卷书成欲汗牛。芒部新声棠荫永，锦囊佳句茧丝抽。峨眉伊昔多钟秀，除却髯苏未许俦。
秋日书怀赠萧张二刺史张公讳能祐号济庵丁酉选拔四川人】·其二
作者：金科豫
朝代：清

十年吏最著清勤，流誉燕都处处闻。忽向天南歌作牧，恐教冀北叹空群。文章养到思成锦，肝胆交深义薄云。镇日追随春座里，高言频挹惠风薰。
秋日书怀赠萧张二刺史张公讳能祐号济庵丁酉选拔四川人】·其四
作者：金科豫
朝代：清

尊酒论心臭味同，夜深犹共话离衷。快谈且尽窗西烛，底事休虞塞北翁。千里金兰萍迹外，九秋风月雁声中。无端邂逅成佳会，记取燕山潞水东。
秋晓即事
作者：金科豫
朝代：清

秋光媚朝旭，薄霭横空濛。林木郁以秀，萧爽凌金风。中有小山桂，蕊放香潜通。簇簇黄金粟，掩映东复东。依槛发遥瞩，翠重轻烟笼。幽芬日飘拂，坐对思无穷。
立秋
作者：金科豫
朝代：清

绿树垂堤映水流，一天阴雨报新秋。凉飘金井梧初堕，高挹铜盘露乍浮。风静钲声传甲马，夜深云影望牵牛。宵馀检点途中景，得有清光几斛收。
舟居
作者：金科豫
朝代：清

舟居苦逼窄，溽暑相侵虐。中天驭火轮，赫赫悲爇燋。煽炙水沸腾，气热殷汤镬。咫尺几席间，眠坐两难著。纨摇腕力疲，汗湿身衣缚。痴蝇逐不开，扑面恣飞掠。长昼愈绵绵，萦缠方寸恶。推篷眄远村，绿树纷交错。心驰足欲随，境隔情空托。岂无舶趠风，吹来温似灼。安得雨如绳，系彼火云脚。飘凉遍宇中，顿使炎威却。心期一笑开，趺坐资情酌。
舟次
作者：金科豫
朝代：清

放棹中流任所之，晚风吹散雨丝丝。西南一带山如画，贪看青苍对酒时。
觉林八景 其一 晓钟唤渡
作者：金科豫
朝代：清

晓月没云霄，疏钟传水曲。隔岸唤舟人，立久明朝旭。一叶入中流，棹破江烟绿。
觉林八景 其七 紫崖瀑布
作者：金科豫
朝代：清

丹崖似削成，瀑布千寻落。明如素练悬，寒漾水晶箔。纷纷溅沫馀，无数珠交错。
觉林八景 其三 龙桥夜月
作者：金科豫
朝代：清

一水驾长虹，依稀通月穴。三五桂轮圆，照耀波纹缬。水月自年年，清光流不绝。
觉林八景 其二 莲峰垂露
作者：金科豫
朝代：清

莲峰向晚开，馥郁凝香雾。夜半月华明，隐约垂仙露。滴滴慧珠圆，飘落应无数。
觉林八景 其五 远泉流香
作者：金科豫
朝代：清

花落自缤纷，泉流足悠远。幽香逐水来，九折缘莎阪。汲取日烹茶，甘冽倾兰畹。
觉林八景 其八 古涧连枝
作者：金科豫
朝代：清

依依连理枝，涧底饱霜雪。不畏岁寒侵，永作同心结。清阴自足珍，何必花如缀。
觉林八景 其六 屏山积翠
作者：金科豫
朝代：清

远山列画屏，翠积青如淀。晴开万壑烟，林木浮葱茜。悠然见鸟飞，坐对几忘倦。
觉林八景 其四 铁笔凌霄
作者：金科豫
朝代：清

孤厦倚云开，修椽如笔立。何年铁铸成，挽运凌层级。髣髴欲书空，濡染烟霞汁。
觉林八景·晓钟唤渡
作者：金科豫
朝代：清

晓月没云霄，疏钟传水曲。隔岸唤舟人，立久明朝旭。一叶入中流，棹破江烟绿。莲峰向晚开，馥郁凝香雾。夜半月华明，隐约垂仙露。滴滴慧珠圆，飘落应无数。一水驾长虹，依稀通月穴。三五桂轮圆，照耀波纹缬。水月自年年，清光流不绝。孤厦倚云开，修椽如笔立。何年铁铸成，挽运凌层级。髣髴欲书空，濡染烟霞汁。花落自缤纷，泉流足悠远。幽香逐水来，九折缘莎阪。汲取日烹茶，甘冽倾兰畹。远山列画屏，翠积青如淀。晴开万壑烟，林木浮葱茜。悠然见鸟飞，坐对几忘倦。丹崖似削成，瀑布千寻落。明如素练悬，寒漾水晶箔。纷纷溅沫馀，无数珠交错。依依连理枝，涧底饱霜雪。不畏岁寒侵，永作同心结。清阴自足珍，何必花如缀。
赠中宪大夫四川崇庆州牧常公挽诗
作者：金科豫
朝代：清

荒烟蛮雨阵云低，昔岭悲风咽鼓鼙。硕画几番传檄箭，雄怀真欲扫鲸鲵。从容授命心如铁，勇往挥戈气截霓。肠断英魂川月影，年年垂照浣花溪。报国空教素志违，酋蛮反覆事全非。欣看浩气盈诗卷，想见忠肝血染衣。华表云深归鹤杳，浣花春冷泪鹃稀。荒山燐火知何处，留取英风壮四围。
赠中宪大夫四川崇庆州牧常公挽诗·其一
作者：金科豫
朝代：清

荒烟蛮雨阵云低，昔岭悲风咽鼓鼙。硕画几番传檄箭，雄怀真欲扫鲸鲵。从容授命心如铁，勇往挥戈气截霓。肠断英魂川月影，年年垂照浣花溪。
赠中宪大夫四川崇庆州牧常公挽诗·其二
作者：金科豫
朝代：清

报国空教素志违，酋蛮反覆事全非。欣看浩气盈诗卷，想见忠肝血染衣。华表云深归鹤杳，浣花春冷泪鹃稀。荒山燐火知何处，留取英风壮四围。
送别秦明府
作者：金科豫
朝代：清

问效驰驱事，君行我未行。暂留非得已，相送倍关情。落日秋声壮，空江月色明。萧森三峡里，休听夜猿鸣。触物兴怀抱，殷勤发浩歌。水清鱼迹少，秋老雁声多。山雨寒应峭，风霜志不磨。勉将诗酒意，随处寄吟哦。迢递三川水，应嗟行路难。丹山牛肺峡，白浪虎须滩。怪石兼天涌，阴云匝地寒。吟髭霜几许，休对镜中看。鹦鹉洲前路，何时一系船。浮踪依汉水，归梦绕秦川。地远楼重倚，山高月再弦。相思羁两处，凝望隔寒烟。
送别秦明府·其一
作者：金科豫
朝代：清

问效驰驱事，君行我未行。暂留非得已，相送倍关情。落日秋声壮，空江月色明。萧森三峡里，休听夜猿鸣。
送别秦明府·其三
作者：金科豫
朝代：清

迢递三川水，应嗟行路难。丹山牛肺峡，白浪虎须滩。怪石兼天涌，阴云匝地寒。吟髭霜几许，休对镜中看。
送别秦明府·其二
作者：金科豫
朝代：清

触物兴怀抱，殷勤发浩歌。水清鱼迹少，秋老雁声多。山雨寒应峭，风霜志不磨。勉将诗酒意，随处寄吟哦。
送别秦明府·其四
作者：金科豫
朝代：清

鹦鹉洲前路，何时一系船。浮踪依汉水，归梦绕秦川。地远楼重倚，山高月再弦。相思羁两处，凝望隔寒烟。
雨际晚眺
作者：金科豫
朝代：清

远树蝉声歇，空堤燕影忙。篷窗閒徙倚，消受水风凉。细雨浸莎岸，人家半掩扉。隔溪垂钓者，犹自待船归。
雨际晚眺·其一
作者：金科豫
朝代：清

远树蝉声歇，空堤燕影忙。篷窗閒徙倚，消受水风凉。
雨际晚眺·其二
作者：金科豫
朝代：清

细雨浸莎岸，人家半掩扉。隔溪垂钓者，犹自待船归。
雪际登黄鹤楼
作者：金科豫
朝代：清

朔雪满江上，频登黄鹤楼。连樯迷鄂渚，冥雾失鹦洲。高挹天花落，寒飘玉蕊稠。白云仍在望，临眺意悠悠。
史梦兰继室田太夫人九十大寿
作者：金筱珊
朝代：清
体裁：联

萱室春和，欢腾绕膝；椒花香霭，祉懋期颐。
寄芝仙西征幕府
作者：金綎
朝代：清

枚生长托乘，王粲始从军。会有平戎策，能开西极云。令严千雪帐，犒士万羊群。指日应降虏，铙鼓奏凯闻。
村居答社中诸子
作者：金綎
朝代：清

柴桑有处士，襄阳有遗老。尽室入蓬篙，终年颜色好。人生苦不足，吾道无求饱。愿得同心人，浩歌藉芳草。
自三山至牛渚连山盘屈舟出其下
作者：金綎
朝代：清

晴日山照耀，林峦现金碧。何年浮屠宫，峙此奇险石。钟磬不可闻，天风荡虚壁。轻舟出其下，牵揽不得力。巉岩更阴森，使我毛发磔。惊涛喷晴雪，盘屈增险厄。上视飞鸟绝，下瞰鼋鼍逼。寒江静鱼梁，细路隐樵迹。我欲逐孤猿，济胜理轻策。高妙蹑云关，力扶羲御侧。风水趁前途，回首空叹息。
舟晓
作者：金綎
朝代：清

寒潮月稍落，渔浦烟初起。苍茫钟出林，萧瑟雁飞沚。须臾沉雾迷，不辨天与水。使我神恍惚，置身云海里。日出影渐开，遥山树如荠。翠微半出没，沧波亦流绮。指顾远帆生，一一势千里。清景旷无垠，吾心淡如此。
送刘东郊
作者：金綎
朝代：清

木落岭猿愁，江帆开素秋。寸心千里远，孤剑一身留。闽海天垂尽，仙山云半浮。安期方待子，且抱古琴游。
采石矶
作者：金綎
朝代：清

扬帆溯江涛，江阔沿叠嶂。诘屈百里间，一一奇鬼状。篙师太卤莽，拨石轻奔放。峥嵘屡萦回，采石屹相向。天风黤惨来，险绝不可仰。昔闻忠武王，挥戈实开创。于此奋神威，力腾千仞上。真宰有驱除，中原气自壮。至今三百年，谈者神犹旺。龙虎一失险，洪波空荡漾。郁郁松柏枝，钟山日相望。
梅花明月送春史
作者：金绮秀
朝代：清

黄昏剥啄客来初，一半青山是我居。抵死看梅情不俗，平生与酒契非疏。剧谈难了心中事，少坐强于别后书。明日送君西去路，亲朋其奈两忘鱼。
步云养方山厓石唱酬韵
作者：金绮秀
朝代：清

落落亲朋一枕间，江湖鱼鸟更相关。已知身外有馀地，自在胸中无数山。吏部文章今属梦，承天明月孰同閒。沧浪髭发吾犹尔，只许浮云共往还。
春日途中有感
作者：金翀
朝代：清
体裁：五言律诗

卅载狐裘敝，春寒容易知。道长怜马瘦，沙软觉轮迟。远岫添新恨，芳华发旧枝。美人隔江水，肠断赠将谁。
春水
作者：金翀
朝代：清
体裁：七言绝句

吹遍东风不染尘，绿波何事往来频。多情愿作桃花水，流向人间总是春。
月夜有怀汪大彧荃
作者：金翀
朝代：清
体裁：五言律诗

月照芙蓉冷，风吹杨柳斜。经年不相见，恐尔负春华。北斗谁斟酒，银河好泛槎。蟾蜍忽飞去，应到美人家。
中秋坐月
作者：金至元
朝代：清

人间天上分盈缺，每负冰轮著意明。此夕团圆人共月，只愁云影掩三更。
偶成
作者：金至元
朝代：清

愔愔庭馆不飞花，如幕垂杨一桁遮。自是今年春较晚，红阑才茁牡丹芽。
催妆诗次韵
作者：金至元
朝代：清

句好如仙绝点尘，青莲原是谪来身。诗传彩扇歌偕老，籍记丹台署侍晨。四照花开融瑞色，九徵灯飐缔良因。牵萝补屋休嫌陋，浔贮珠玑敢道贫。
初夏
作者：金至元
朝代：清

柳叶毵毵覆屋低，绿阴初满小轩西。沿阶碧草茸茸长，坐树黄鹂恰恰啼。须识人生皆有定，自来物理本难齐。红闺久诵班姬赋，未敢拈毫著意题。
古意
作者：金至元
朝代：清

倚薰笼子倦绣，日迟迟子春昼。步庭阴子延伫，折花枝子独嗅。莺百啭兮将阑，柳飞花子欲残。恨流光子难绾，掩罗袖子汍澜。
夜合花
作者：金至元
朝代：清

朝来红艳尽教看，底事灯前欲见难。应是名花深只爱，五更风雨怕摧残。
夜坐
作者：金至元
朝代：清

夜阑人独坐，帘外露潺潺。静爱鸣蛩细，凉宜摊卷看。水沉留篆久，兰烬受风残。虬箭城头转，罗衣怯薄寒。
夜坐寄莲坡主人，时客都下
作者：金至元
朝代：清

潇潇细雨暗阶除，坐倚屏山慵检书。如豆一灯明欲灭，最伤怀是别离初。
夜话和莲坡主人韵
作者：金至元
朝代：清

人生大抵游仙枕，已出邯郸君莫疑。世事浮云无定著，流光劫火漫寻思。试香午院宜煎茗，斗墨晴窗好赋诗。终卧牛衣吾不悔，只凭清课惬心期。
庭花
作者：金至元
朝代：清

满径苔痕清昼长，枝枝叶叶斗幽芳。嫣红姹紫知何限，争似疏梅浅淡妆。
弹琴
作者：金至元
朝代：清

拟将幽意寄金嶶，拂干无言送落晖。我有千愁弹未尽，一声新雁碧天归。
春尽日
作者：金至元
朝代：清

九十春光剧可怜，难追羲辔夕阳边。桃花不识东风换，犹弄妖红几朵妍。
春日
作者：金至元
朝代：清

午窗寂历听啼莺，淡沱春光画不成。坐拥熏炉寒尚峭，旋移花垡雨初晴。钩帘乳燕多寻垒，隔巷吹箫已卖饧。忽见侍儿来插柳，始知节物近清明。
朝来
作者：金至元
朝代：清

朝来几点雨催花，饯取微香入谢家。未到荼蘼春尚在，却闻杜宇意先嗟。闲临禊贴红丝砚，暂试名瓷绿雪芽。天气渐长人渐困，琐窗梦转树阴斜。
水仙花
作者：金至元
朝代：清

凌波微步当风立，似向芝田馆里来。堪与梅花竞标格，冲寒也向雪中开。
礼斗
作者：金至元
朝代：清

玉台拂拭理残妆，忍照菱花翠黛长。夜静星坛私祝罢，一炉香引泪千行。
自述
作者：金至元
朝代：清

方期椎髻共林泉，鹤闭鸾拘痛九年。刘氏酒逾千日醉，姮神光负百回圆。今朝写翠欣开镜，往事愁红记拂弦。从此幽栖差可慰，不须缄恨再笺天。
过草亭作
作者：金至元
朝代：清

屈曲草亭入，萧疏远市哗。画栏斜抱石，翠幌薄笼纱。境僻蜗黏壁，林香蜂报衙。此间尘事少，一卷诵楞伽。
重过郊外园林
作者：金至元
朝代：清

一番雨过酿轻寒，七月南塘水半竿。最是重来好风景，秋光如染隔林看。
问雁
作者：金至元
朝代：清

借问天边雁，关程千里馀。来时经帝里，可有寄侬书。
闻燕语有作
作者：金至元
朝代：清

十眉图懒试新妆，画阁无人黯自伤。不卷重帘留燕子，呢呢学语听雕梁。
雨中感怀
作者：金至元
朝代：清

门外凉飙猎雨声，凄凄摵摵梦难成。遥思北寺青灯里，词夕何堪泪独倾。
题花影庵诗集
作者：金至元
朝代：清

清词丽句难为比，愁似秋猿巴峡啼。多谢十年相忆苦，口衔石阙寄无题。
同傅慕庵游万寿寺
作者：金良
朝代：清

流水西郊路，谁寻净域游。我思偕贾岛，君意及汤休。山小行来曲，松高坐处幽。斜阳说半偈，红叶寺门秋。
闻雁
作者：金良
朝代：清

客里挑镫正苦吟，无端天外寄愁心。霜横北地秋先老，月满南楼夜已深。远戍几时吹画角，孤村镇日响清砧。未知爪迹留何处，雪后沙边细细寻。
敬呈厚斋伯父
作者：金芳荃
朝代：清

凤池旧迹剧堪怜，零落朱门锁晚烟。静夜挑镫论家世，秋风泪洒断肠篇。玉树摧残感易生，倦游湖海掩柴荆。遗珠不遇犹堪慰，定许龙头属老成。
敬呈厚斋伯父·其一
作者：金芳荃
朝代：清

凤池旧迹剧堪怜，零落朱门锁晚烟。静夜挑镫论家世，秋风泪洒断肠篇。
敬呈厚斋伯父·其二
作者：金芳荃
朝代：清

玉树摧残感易生，倦游湖海掩柴荆。遗珠不遇犹堪慰，定许龙头属老成。
镫下老母述旧事
作者：金芳荃
朝代：清

云黯苍梧日，凄凉忍细论。慈乌怜弱羽，小草托孤根。频寄鹪鹩迹，难招杜宇魂。茹荼廿馀载，肠断未酬恩。
华光庙联
作者：金菁茅
朝代：清
体裁：联

朱鸟流光，功参赤帝；黄离叶吉，福被苍生。
挽张之洞联
作者：金葆桢
朝代：清
体裁：联

公真当代通儒，仰群书淹贯、八表经营，劝学尤能崇吾道；世赖中朝夹辅，正一德明良、万邦时宪，鞠躬惜遽陨台星。
挽张百熙联
作者：金葆桢
朝代：清
体裁：联

奏议多救时之策，而兴学尤殷，今日遽骑箕，一哭同为天下恸；德望乃清流所归，更求贤若渴，昔年惭荐鹗，不才深负我公知。
贺张百熙60寿联
作者：金葆桢
朝代：清
体裁：联

勋业与寿州南皮相高，倡新学界，冠政治家，欣逢岳降生申，渥荷九重同锡嘏；博济领冢宰医师之职，苏赤县民，传金匮谕，值此祥开周甲，喜偕万姓祝遐龄。
减字木兰花·题秋芳图
作者：金蓉
朝代：清

殷红浅碧。一幅闲园芳草色。篱外香飘。翠管银笺著意描。露华秋早。杏子罗衫初试了。风格谁如。只有簪花玉女书。
乘小舟渡江登黄鹤楼
作者：金虞
朝代：清

汉上层阴初作雪，目送寒空鸟飞绝。扁舟一叶横江来，水烟漠漠江天开。玉笛仙人渺何处，黄鹄矶头仙枣树。枣花吹落满城香，仙梦依稀武昌住。武昌城下江水流，武昌城上三重楼。游入到此不忍去，芳草白云生远愁。我今亦是江湖客，望远登高头欲白。不须更访白云楼，击楫中流楚山碧。
浯溪读中兴碑
作者：金虞
朝代：清

文于天地不两天，我昔闻自浯溪歌。浯溪深处漫郎宅，后有作者何其多。中兴一颂岿然在，手剔苍藓三摩挲。当时翰墨鲜高手，谁与八代回狂波。鸾台凤阁数燕许，东封石刻徒媕娿。斯文独任起衰责，采薇六月相肩摩。平原颜公忠烈士，肝胆契合心手和。大书特书照岩户，如日始出星交罗。想当握笔几透爪，一一劲挺无纤颇。因思往迹发长喟，乱由入召非由他。妖妃孽臣早不断，乃出下策驰青骡。艰难百战两京复，实赖灵武挥天戈。儒官扬厉职应尔，讵忍腹诽含谯诃。余子纷纷若镌凿，强作解事理则那。三吾亭子高嵯峨，下有石镜冷不磨。飞泉㶁㶁生盘涡。惜哉无人洗山骨，奈此玉佩琼琚何。
罗池柳侯祠
作者：金虞
朝代：清

李花十叶迎风僵，棋师索饭中书堂。八关十六子谁氏，奔走朝士如驱羊。河东才地本天赋，锐意功名偶涂附。醉客未醒东方明，独惜清流非党锢。罗池跌宕从粗官，蜑风瘴雨天漫漫。衡湘南畔解文学，厥功不让潮州韩。生不逢辰死威福，鹅山青青江水绿。年年鸡卜舞山氓，听彻迎神送神曲。
仓圣祠许慎龛联
作者：金衍宗
朝代：清
体裁：联

家传十四篇，书合三苍为一；律讽九千字，学通五经无双。
仓圣祠郑玄龛联
作者：金衍宗
朝代：清
体裁：联

微言守遗，当奉大师为表帜；实事求是，敢从二氏问传薪。
周樨舟郡参寄示龙眠策杖图属题
作者：金衍宗
朝代：清

我昔策杖云龙山，大河西流奔流湾。山人与鹤去不返，孤亭耸立霄汉间。迩来廿载困匏系，坐卧四壁林岚环。洞天福地夹左右，时有灵气通往还。前年蜡屐浮玉顶，老篯矍铄偕跻攀。去秋诗来遽怛化，定复采药栖仙寰。洞霄咫尺快独往，回风似引离孱颜。招游昨喜东道主，许吸灵秀砭疏顽。篮舆先度九折岭，屈曲九琐开双镮。？云上抚天柱背，讲堂筑谷荒榛菅。洞门刺炬贾勇进，衫袖翠滴莓苔斑。瓣香流连一庵地，想乐吏隐愁时艰。夜分月出万竹杪，倦听捣药禽？？。尘心难条兴尽返，老恋鸡肋甘嘲讪。故人寄示旧游处，龙眠山色浮烟鬟。灊峰百丈指顾近，练潭秋水鸣琤潺。羡君捧檄恣登览，腰脚何虑中年孱。青鞋布袜饭颗瘦，健笔欲破诗人悭。伯时山庄图傥在，画手自昔超荆关。文游台倾石刻杳，谪仙谁访蓉城班。红心驿前几行役，拂衣仍乐江湖间。留题同感泥雪迹，壮观差胜参军蛮。
周樨舟郡参寄示龙眠策杖图属题
作者：金衍宗
朝代：清
体裁：古风

我昔策杖云龙山，大河西流奔流湾。山人与鹤去不返，孤亭耸立霄汉间。迩来廿载困匏系，坐卧四壁林岚环。洞天福地夹左右，时有灵气通往还。前年蜡屐浮玉顶，老篯矍铄偕跻攀。去秋诗来遽怛化，定复采药栖仙寰。洞霄咫尺快独往，回风似引离孱颜。招游昨喜东道主，许吸灵秀砭疏顽。篮舆先度九折岭，屈曲九琐开双镮。�云上抚天柱背，讲堂筑谷荒榛菅。洞门刺炬贾勇进，衫袖翠滴莓苔斑。瓣香流连一庵地，想乐吏隐愁时艰。夜分月出万竹杪，倦听捣药禽��。尘心难条兴尽返，老恋鸡肋甘嘲讪。故人寄示旧游处，龙眠山色浮烟鬟。灊峰百丈指顾近，练潭秋水鸣琤潺。羡君捧檄恣登览，腰脚何虑中年孱。青鞋布袜饭颗瘦，健笔欲破诗人悭。伯时山庄图傥在，画手自昔超荆关。文游台倾石刻杳，谪仙谁访蓉城班。红心驿前几行役，拂衣仍乐江湖间。留题同感泥雪迹，壮观差胜参军蛮。
唐景龙观钟铭拓本
作者：金衍宗
朝代：清

天堂神宫拜图册，铜匦金轮置庭室。阿师血像高百寻，未有淫昏不佞佛。斗南一人忠回天，鹉翼双垂幸未折。乐章旋奏桑条韦，晨牝当阳甘覆辙。猖狂但乞二氏灵，慧范崇恩并加秩。帝后争营佛寺新，观亦落成景龙日。莲台璎珞月双圆，椒殿衣裙云五色。至尊惨继东宫戕，仙佛几曾裨毫末。景云反正由平王，冥助何关法善术。金仙玉真秾如华，两两黄紽改妆抹。铸钟作铭帝观书，楷法犹徒八分出。铭辞骈俪踵齐梁，起草知经谁手笔。得无昭容秤量余，鬼蜮风流巧涂泽。佛耶仙耶安可诬，地狱正为是人设。
宋胡忠简遗像砚歌和警石
作者：金衍宗
朝代：清

李纲赵鼎弃如遗，两宫北狩无还期。不知父兄但知母，桧也和议逢其私。惟时诏谕正通使，公切忠愤形乎词。想当草疏砚在侧，血泪濡墨挥淋漓。能如公言斩伦桧，同仇大义敷天知。小朝廷甘作臣妾，虽蹈东海夫何辞。一封朝奏夕万里，砚亦漂转天之涯。玉堂花砖恍梦寐，孤臣九死惟汝随。公之心肠本铁石，间情偶赋何瑕疵。沧江外卧岁云晚，倔强犹昔霜盈髭。侍郎砚背貌公像，千秋面目无磷淄。呜呼老秦既死奸，党逐曷不赐环徒。量移金瓯破碎剩，一角六经勒石空。昭垂思陵工书善，品砚惟于忠佞迷。妍媸虽然薰获不同器，我于伦也重嗟咨。十年五使数往返，宛转虎口濒艰危。显仁之返亦其力，局中心苦局外訾。始拘继胁卒乃殉，庶与皓弁无差池。公时在谴盛酬唱，定亦心折垂涕洟。狎邪市井语太激，讵料抗节终如斯。此如欧公斥司谏，高亦君子非等夷。吾侪论世贵平恕，因赋公砚兼及之。
将客徐州同人钱别别后寄谢
作者：金衍宗
朝代：清

劝尽离觞赋北征，难将潭水抵深情。平生汗漫常千里，此日凄凉是独行。啼鴂声中芳草歇，落梅风里片帆轻。故人傥有书相慰，休袭文家贺水名。
扬州怀古和倚吟
作者：金衍宗
朝代：清

形胜江淮控此方，芜城一赋容心伤。滥觞自是来岷峤，重甗缘何号蜀冈。忽报琼花江国艳，遂通红粟汴河长。牙樯锦缆烟消尽，赢得雷塘作北邙。
晋永嘉砖砚歌
作者：金衍宗
朝代：清

玉马出地苍鹅飞，侍中碧血溅龙衣。豆田天子更何在，铜驼荆棘埋烟霏。永嘉略比唐天祐，无主犹承正朔旧。中原鼎沸神州沈，一角菁山为谁守。居民晓起争汲泉，辘轳井眉双瓶悬。银床金干杳莫问，昆明劫灰余此砖。铜雀砚材世所艳，字体钟王况不欠。赏奇须待博物才，临平石鼓丰城剑。董郎贻我径尺琼，墨海聊作良田耕。断纹似具鸲鹆眼，新亭涕泪含晶莹。君不见排墙下有王夷甫，运甓陶公亦徒苦。笑渠消受石三灾，何如化作刘伶坟上土。
木瓜
作者：金衍宗
朝代：清

梨一益百损，楙一损百益。所以古之人，投之俾有获。苞苴之礼行，岂曰报可责。幡幡者惟瓠，戋戋者有帛。承筐亦几何，要在情不隔。能令受者心，生死感其德。琼琚于木瓜，奚啻过十百。敢曰报礼然，期以身许国。聊比玉之华，贡此一心赤。万物无贵贱，见用则皆珍。一物适一用，致用则在人。望梅可蠲渴，呼楙能缓筋。格物俱其理，取效疑于神。物理有相感，何况人心真。
木瓜·其一
作者：金衍宗
朝代：清

梨一益百损，楙一损百益。所以古之人，投之俾有获。苞苴之礼行，岂曰报可责。幡幡者惟瓠，戋戋者有帛。承筐亦几何，要在情不隔。能令受者心，生死感其德。琼琚于木瓜，奚啻过十百。敢曰报礼然，期以身许国。聊比玉之华，贡此一心赤。
木瓜·其二
作者：金衍宗
朝代：清

万物无贵贱，见用则皆珍。一物适一用，致用则在人。望梅可蠲渴，呼楙能缓筋。格物俱其理，取效疑于神。物理有相感，何况人心真。
梅溪以吴门崇真宫宋徽宗赐道士项举之诏墨刻属题
作者：金衍宗
朝代：清

上清宝箓乞长生，弓剑谁攀五国城。一诏轮台终自悔，至今人颂武皇明。
梦从军作
作者：金衍宗
朝代：清

据鞍草檄秃千毫，万帐无声北斗高。请为将军窥敌垒，雪中跃马夜横刀。
温州仓圣祠联
作者：金衍宗
朝代：清
体裁：联

作黄帝史官，记动记言，鼻祖神灵明四目；开元公尔雅，释诂释训，耳孙著述衍三苍。
燕子楼
作者：金衍宗
朝代：清

尚书镇彭城，军民乐康阜。推官辟昌黎，文章重山斗。李藩许孟容，幕府相左右。治法与征谋，所赖出众手。惟公能好贤，好贤诚何负。后堂列丝竹，下陈充箕帚。旦夕归山丘，歌舞属谁某。何图一蛾眉，乃与争不朽。楼居十一年，箧衍三百首。偶感舍人诗，从容用自剖。恐以是累公，不然从死久。益公尚书名，乐道在人口。呜呼关诚贤，匪直节不苟。古者儿女情，义勿取太厚。内人皆失声，旷礼执其咎。诵关之所言，识不敬姜后。至今一角楼，永为燕子有。丈夫志千秋，登斯得无忸。白杨祇作薪，红粉孰与寿。大义知废兴，古墓王陵母。
登黄楼简缪澄香太守
作者：金衍宗
朝代：清

一角危楼耸霸都，登临风月未全殊。笛声宾客知谁擅，菜色淮徐喜渐苏。槛外古怀追楚汉，尊前乡梦越江湖。何当策杖云龙顶，俯看河流绕郭趋。
自律
作者：金衡
朝代：清

托迹从嘉遁，居心合守谦。畋渔凭典籍，餍饫仗齑盐。蛮触毋相斗，熊鱼未可兼。古人吾尚友，高枕到羲炎。
过友人别馆
作者：金衡
朝代：清

竹静江喧称隐居，席门久矣断轩车。寒香入座花开半，清影穿窗月上馀。倚枕相忘人化蝶，临流安见我非鱼。耦耕夙约行当践，有伴巢由合荷锄。
挽沈同芳联
作者：金轼
朝代：清
体裁：联

去者日以疏，来者日以亲，旧时乙未同官，犬马余生惟剩我；今年岁在辰，明年岁在已，当代吴中高士，龙蛇厄运到斯人。
一梧斋与竹士夜谈去后作
作者：金逸
朝代：清

一帘细雨不成丝，挽婿镫前与论诗。家近不归如梦远，花寒未放识秋迟。心灰久病拈针懒，眉讳新愁只镜知。约略听他双燕语，腰肢减瘦比来时。
与姊别后颇无意绪感旧述怀得七律十六韵
作者：金逸
朝代：清

少小依依似雁行，可怜往事不堪详。画楼人去埋尘冷，孤艇潮来载梦忙。记得承欢工雅谑，有时拨闷斗迷藏。读书红剪三更烛，礼佛清烧一瓣香。赌绣当窗随卧起，种花隔夜费商量。娇痴扑蝶携诸弟，好胜敲棋背阿娘。茗碗笑看双影瘦，诗筒拚负十分狂。偶缠薄病亲调药，骤觉新寒教换裳。纨扇并裁聊拟月，锦笺私劈独开箱。听钟湖上秋停棹，踏雪垆头晓举觞。荆树方期终绕膝，蓝桥忽漫赋催妆。羹汤洗手惭为妇，鸿案齐眉各倚郎。暂喜归宁姜被暖，旋惊握别暮山苍。如侬真被浮名误，怪姊甘将旧业荒。昨日庭帏成把晤，今宵镫火暗凄凉。一封寄与相思泪，折向兰闺定断肠。
书怀呈竹士
作者：金逸
朝代：清

拾扇烦躬曲，招凉共息机。窗坳云细入，帘启燕争飞。久病谙诸药，安贫守故衣。百年何所愿，生死只同归。
初夏
作者：金逸
朝代：清
体裁：诗

绣帘风影警花铃，庄蝶才分梦亦醒。一缕茶烟人不到，绿阴如水漾空庭。
吴素云女士写秋芳图寄其仲兄兰雪法时帆学士见而爱之以曹墨琴夫人手书洛神赋册易去甲寅春日兰雪过吴门属咏其事
作者：金逸
朝代：清

将书易画未嫌憨，好事他年著美谈。我意不如仍付与，两瑶函供一诗龛。清狂窃笑应无加，读画居然愿望奢。乞写一枝持赠我，病维摩瘦侣秋花。
吴素云女士写秋芳图寄其仲兄兰雪法时帆学士见而爱之以曹墨琴夫人手书洛神赋册易去甲寅春日兰雪过吴门属咏其事·其二
作者：金逸
朝代：清

清狂窃笑应无加，读画居然愿望奢。乞写一枝持赠我，病维摩瘦侣秋花。
和竹士晓游邓尉作
作者：金逸
朝代：清

一声笛破晴空烟，欲明不明五更天。树头残月白堕水，湖上晓山青入船。风梵飘香落云外，波光拥棹来门前。四围皆雪失大地，徜徉绝顶疑游仙。
岁暮张子白进士过访竹士
作者：金逸
朝代：清

岁云暮矣走天涯，旧雨相逢便是家。拜墓殷勤移桂棹，探春消息问梅花。催诗林吐蛾眉月，醒酒香浮雀舌茶。佳会难逢愁遽别，怪侬夫婿绪如麻。
拟柳柳州雨后晓行独至愚溪北池
作者：金逸
朝代：清

云去楚天凉，晓行惬幽独。日气澹荷风，烟光散乔木。偶然池上来，溪流为谁绿。
晓起即事
作者：金逸
朝代：清

忍将小病累亲忧，为问亲安强下楼。渐觉晓寒禁不得，急将帘放再梳头。
暮春偕竹士游塔影园
作者：金逸
朝代：清

依然溪水隔林扉，舣棹来寻旧钓矶。幽赏恰宜三月尽，清狂得似两人稀。竹烟浮翠晴生坞，花雨吹红湿溅衣。极阁危栏閒倚望，半天清语塔铃微。
柘塘春步
作者：金逸
朝代：清

花卧东风柳拂烟，晚晴随步过村前。柘塘一夜催花雨，新水如云绿上天。
次韵和吴兰雪石溪观桃花
作者：金逸
朝代：清

红云飞隔水，应是雨催开。游屐缘溪入，春禽约客来。湿烟低隐屋，老树卧延苔。几度寻诗到，无人立一回。
次韵李石桐山人夜坐闻远水声
作者：金逸
朝代：清

何处发空响，迢迢远水声。窗虚来断续，风定去分明。过石藓花冷，到溪鸥梦清。夜阑浑不寐，倾听道心生。
次韵酬兰雪再赠诗并简蕙风素云两女士
作者：金逸
朝代：清

万绪无端理乱丝，避风镇日卷帘迟。二分春教鹦哥惜，一缕寒先燕子知。兰露沁香清幻梦，药烟销碧澹愁眉。《楞严经》说堪疗疾，几净窗明相对宜。
病起
作者：金逸
朝代：清

碧梧移影上林扉，西院无人晓日微。病起名香焚不得，花阴小立当薰衣。
秋日有怀王碧云
作者：金逸
朝代：清

落尽芙蓉景物非，妆台晏起思依依。雨深别馆虫声急，月冷吴江雁到稀。病畏新寒张晓幔，瘦拈旧线改秋衣。生涯近日君知否，一缕炉香息众机。
秋词
作者：金逸
朝代：清

瑶阶浸月华，心怯花铃警。鸳鸯知未眠，不定枯荷影。池塘明水烟，幽梦閒来去。隔墙刀尺声，冷答秋虫语。
舟中即目
作者：金逸
朝代：清

绣帘双卷水窗开，一叶风帆镜里回。天意似怜人寂寞，青山移近画船来。
记梦
作者：金逸
朝代：清

膏残镫烬夜凄凄，梦淡如烟去住迷。斜月半溪人不见，忍寒小立板桥西。
采莲曲
作者：金逸
朝代：清

蒲葵扇冷不知秋，花外清歌何处楼。十二雏鬟娇小甚，鸳鸯飞过也回头。
随园先生来吴门招集女弟子于绣阁余因病未曾赴会率呈二律
作者：金逸
朝代：清

西湖续会许相从，闺阁咸钦大雅宗。我岂能诗惭画虎，人言此老好真龙。竹声当牖凉三径，云气深潭幻一峰。未得追随女都讲，春愁偏欲恼吴侬。柳条不肯系春光，返棹天台饯别觞。青眼早深知己感，白头犹是爱才忙。湖堤草色催新夏，驿路蝉声到夕阳。愿得年年芳讯至，许教桃李附班行。
随园先生来吴门招集女弟子于绣阁余因病未曾赴会率呈二律·其一
作者：金逸
朝代：清

西湖续会许相从，闺阁咸钦大雅宗。我岂能诗惭画虎，人言此老好真龙。竹声当牖凉三径，云气深潭幻一峰。未得追随女都讲，春愁偏欲恼吴侬。
随园先生来吴门招集女弟子于绣阁余因病未曾赴会率呈二律·其二
作者：金逸
朝代：清

柳条不肯系春光，返棹天台饯别觞。青眼早深知己感，白头犹是爱才忙。湖堤草色催新夏，驿路蝉声到夕阳。愿得年年芳讯至，许教桃李附班行。
随园先生来吴门招集女弟子于绣阁余因病未曾赴会率呈二律吴素云女士写秋芳图寄其仲兄兰雪法时帆学士见而爱之以曹墨琴夫人手书洛神赋册易去甲寅春日兰雪过吴门属咏其事·其一
作者：金逸
朝代：清
体裁：七言绝句

将书易画未嫌憨，好事他年著美谈。我意不如仍付与，两瑶函供一诗龛。
雪后伫竹士归
作者：金逸
朝代：清

空响不成梦，起来思依依。卷帘映晴雪，风急时霏霏。晓色不离树，嫩寒犹上衣。伫子一樽酒，当看梅花飞。
七十自寿二首
作者：金锷
朝代：清

江乡差喜浣征衣，屈指春秋倏古稀。涉历几曾谙世务，衰孱幸未蹈危机。扶藜不厌人争席，剪韭还欣客款扉。閒与儿孙述彝训，愿他聪听更何祈。萍踪几处溯关河，地北天南卌载多。薄宦五年原草草，还家双鬓已皤皤。偷閒尚或游城市，稽古仍思补网罗。好趁新凉频把盏，老来不碍醉颜酡。
七十自寿二首·其一
作者：金锷
朝代：清

江乡差喜浣征衣，屈指春秋倏古稀。涉历几曾谙世务，衰孱幸未蹈危机。扶藜不厌人争席，剪韭还欣客款扉。閒与儿孙述彝训，愿他聪听更何祈。
七十自寿二首·其二
作者：金锷
朝代：清

萍踪几处溯关河，地北天南卌载多。薄宦五年原草草，还家双鬓已皤皤。偷閒尚或游城市，稽古仍思补网罗。好趁新凉频把盏，老来不碍醉颜酡。
上年九日姚子芗招饮犬河月夜舟行六首
作者：金锷
朝代：清

上下天光入望宽，秋宵明月正高寒。尽教九曲波无际，化作琉璃一色看。挂帆今夜好风多，莫问云涛几曲过。鸡犬不闻烟树远，却疑船已近银河。玉宇真无纤翳蒙，芙蓉一朵掷晴空。珠宫贝阙知何处，都在蟾光照耀中。几尺云罗映水遥，金枝闪处翠旗飘。若非月殿开青锁，定是星軿下降霄。两岸高峰忽送青，风涛喧耳几曾停。大罗天上霓裳曲，知有仙人记共听。上界分明见斗台，中流隐约过渐台。不妨便作乘槎看，此水原从天上来。
上年九日姚子芗招饮犬河月夜舟行六首·其一
作者：金锷
朝代：清

上下天光入望宽，秋宵明月正高寒。尽教九曲波无际，化作琉璃一色看。
上年九日姚子芗招饮犬河月夜舟行六首·其三
作者：金锷
朝代：清

玉宇真无纤翳蒙，芙蓉一朵掷晴空。珠宫贝阙知何处，都在蟾光照耀中。
上年九日姚子芗招饮犬河月夜舟行六首·其二
作者：金锷
朝代：清

挂帆今夜好风多，莫问云涛几曲过。鸡犬不闻烟树远，却疑船已近银河。
上年九日姚子芗招饮犬河月夜舟行六首·其五
作者：金锷
朝代：清

两岸高峰忽送青，风涛喧耳几曾停。大罗天上霓裳曲，知有仙人记共听。
上年九日姚子芗招饮犬河月夜舟行六首·其六
作者：金锷
朝代：清

上界分明见斗台，中流隐约过渐台。不妨便作乘槎看，此水原从天上来。
上年九日姚子芗招饮犬河月夜舟行六首·其四
作者：金锷
朝代：清

几尺云罗映水遥，金枝闪处翠旗飘。若非月殿开青锁，定是星軿下降霄。
中秋下邳舟次二首
作者：金锷
朝代：清

海月团团上，河涛滚滚流。遥山见西楚，佳节又中秋。酒易瞢腾醉，豪誇汗漫游。梁园有人盼，椓杙莫淹留。遥忆高堂上，蟾光定一般。却怜今夜月，难得故乡看。久客心情减，深宵风露寒。舵楼聊遣兴，小饮具杯盘。
中秋下邳舟次二首·其一
作者：金锷
朝代：清

海月团团上，河涛滚滚流。遥山见西楚，佳节又中秋。酒易瞢腾醉，豪誇汗漫游。梁园有人盼，椓杙莫淹留。
中秋下邳舟次二首·其二
作者：金锷
朝代：清

遥忆高堂上，蟾光定一般。却怜今夜月，难得故乡看。久客心情减，深宵风露寒。舵楼聊遣兴，小饮具杯盘。
偶成
作者：金锷
朝代：清

忽辞枝去送残春，零落飞花最怆神。寄语东风好护惜，不放堕溷只飘茵。
嘲拄杖
作者：金锷
朝代：清

老来此物最相需，位置先防妥贴无。却笑扶人原仗汝，自家犹是要人扶。
将抵豫境二首
作者：金锷
朝代：清

前程闻已近商虞，河水滔滔荡舳舻。桴鼓不惊薪早属，风光便觉眼前殊。江乡未许狎閒鸥，地北天南易滞留。千古夷门争伫想，特来补足少年游。
将抵豫境二首·其一
作者：金锷
朝代：清

前程闻已近商虞，河水滔滔荡舳舻。桴鼓不惊薪早属，风光便觉眼前殊。
将抵豫境二首·其二
作者：金锷
朝代：清

江乡未许狎閒鸥，地北天南易滞留。千古夷门争伫想，特来补足少年游。
岁暮旋里
作者：金锷
朝代：清

游子念高堂，游云返故乡。长风送归棹，细雨湿轻装。放眼程途远，惊心节序忙。匆匆岁云暮，又见早梅芳。
幽居四首
作者：金锷
朝代：清

飒飒西风落叶新，槐根小筑傍何滨。功名岂便称人杰，遇合从来有夙因。五亩未谋归隐地，一编依旧苦吟身。燕云万里无消息，夕雁晨鸿枉自频。韶华回首去如驰，红树青山又一时。夜雨联床新得句，秋风吹帽旧题词。隍中蕉鹿原非梦，江上莼鲈别有思。暇日聊为无事饮，未妨酩酊任倾卮。海天万里路茫茫，却忆卢鸿旧草堂。辟蠹无方空隐几，截蛟有字或黏墙。小园几处栽榆柳，旧圃何时足稻粱。人事十年成往迹，可容长楫恕清狂。寂寞寒缸拥百城，圆曦倏又照窗明。少陵词赋工无益，开府文章老更成。要看黄花持晚节，怕听翠竹起秋声。几时真遂田园乐，头白还堪负耒耕。
幽居四首·其一
作者：金锷
朝代：清

飒飒西风落叶新，槐根小筑傍何滨。功名岂便称人杰，遇合从来有夙因。五亩未谋归隐地，一编依旧苦吟身。燕云万里无消息，夕雁晨鸿枉自频。
幽居四首·其三
作者：金锷
朝代：清

海天万里路茫茫，却忆卢鸿旧草堂。辟蠹无方空隐几，截蛟有字或黏墙。小园几处栽榆柳，旧圃何时足稻粱。人事十年成往迹，可容长楫恕清狂。
幽居四首·其二
作者：金锷
朝代：清

韶华回首去如驰，红树青山又一时。夜雨联床新得句，秋风吹帽旧题词。隍中蕉鹿原非梦，江上莼鲈别有思。暇日聊为无事饮，未妨酩酊任倾卮。
幽居四首·其四
作者：金锷
朝代：清

寂寞寒缸拥百城，圆曦倏又照窗明。少陵词赋工无益，开府文章老更成。要看黄花持晚节，怕听翠竹起秋声。几时真遂田园乐，头白还堪负耒耕。
彭门感旧
作者：金锷
朝代：清

感旧畴能遣，彭门又一程。往来千里地，宾主廿年情。身世何人忆，文章独我倾。黄垆重回首，凄绝塞鸿声。
扫地
作者：金锷
朝代：清

陈蕃扫室每辞慵，我爱倪迂执帚从。岂比向时尘拂面，顿教立地镜开容。端严研几才无俗，整理琴书不厌重。尚逊当年清閟阁，竹梧洗到绿痕浓。
春日郊游二首
作者：金锷
朝代：清

客里春光过禁烟，春游好趁雨馀天。大彭馆外青青柳，不唱阳关也可怜。燕子楼边草径荒，尚书旧第最凄凉。珠歌翠舞人何在，一树桃花淡夕阳。
春日郊游二首·其一
作者：金锷
朝代：清

客里春光过禁烟，春游好趁雨馀天。大彭馆外青青柳，不唱阳关也可怜。
春日郊游二首·其二
作者：金锷
朝代：清

燕子楼边草径荒，尚书旧第最凄凉。珠歌翠舞人何在，一树桃花淡夕阳。
柘湖即事
作者：金锷
朝代：清

九峰才过一帆斜，二月烟村放杏花。隔海人家有鸡犬，满城春色是桑麻。鲈鱼入馔惊新味，莼菜沿溪发嫩芽。同此江南好时节，云山何用怅天涯。
梅花
作者：金锷
朝代：清

莫作凡花看，超然色相中。前身是明月，今日又春风。鹤艇吟和靖，驴鞍画放翁。不知江上雪，几树照晴空。
武林旅夜即事
作者：金锷
朝代：清

离江三十里，独坐忽闻潮。夜半月初上，秋来木未彫。鱼龙吹浪近，风雨入城遥。壮士知何限，茫茫共此宵。
灌花
作者：金锷
朝代：清

群芳人谱各争妍，自灌根荄忍息肩。一日看花千日养，三分人事七分天。还祈宿雨沾枝上，好趁朝暾隔树颠。消受繁华如锦绣，须知调护在春先。
焚香
作者：金锷
朝代：清

鹧斑初试麝才薰，尽日垂帘看篆文。掠地清风吹不散，告天心事密难闻。搏山垆煖春如海，沈水烟浓晓结云。何处可容参一瓣，笔床砚匣总氤氲。
独酌
作者：金锷
朝代：清

窗前几日绿成阴，小饮还宜潋滟斟。独乐略知迁叟意，息机久识丈人心。须防抵鹊休持玉，始信呼卢莫注金。暂与瞢腾君莫笑，茫茫世事古犹今。
立春日吴江道中
作者：金锷
朝代：清

飞霰朝朝羁此身，晓看物候一番新。太湖雪霁天连水，小艇风来气已春。细草欲苏怜过客，梅花已放解迎人。计程渐近兰陵路，竹树吾卢望眼频。
补窗
作者：金锷
朝代：清

峭寒连日逼疏棂，补出层层衬画屏。望去诗书都雪亮，坐来帏帐讶风停。冻蝇从此钻难破，宝鸭能教爇倍馨。傥得处宗难解语，未妨竟夕隔窗听。
诵拄杖
作者：金锷
朝代：清

朝夕相依老病身，亦趋亦步最情亲。平生旧侣知多少，似汝扶持有几人。
赠朱心垣
作者：金锷
朝代：清

才人逸气肯消磨，老去名山襆被过。千里江湖供啸傲，两閒诗卷任搜罗。王融杂组年来满，张嵊清谈客邸多。我正匆匆归放棹，钱塘门外奈愁何。
道经彭城有感二首
作者：金锷
朝代：清

彭门旧游地，重过转凄然。绿树非前度，青山似往年。宾僚感今昔，客旅怕株连。慎勿探东阁，荒凉蔓草边。江上阻兵革，胡为还远行。游梁愧凭轼，过宋忆班荆。霜鬓增枚叔，风怀减马卿。似闻海氛息，捩舵且遄征。
道经彭城有感二首·其一
作者：金锷
朝代：清

彭门旧游地，重过转凄然。绿树非前度，青山似往年。宾僚感今昔，客旅怕株连。慎勿探东阁，荒凉蔓草边。
道经彭城有感二首·其二
作者：金锷
朝代：清

江上阻兵革，胡为还远行。游梁愧凭轼，过宋忆班荆。霜鬓增枚叔，风怀减马卿。似闻海氛息，捩舵且遄征。
重九日虞城道中
作者：金锷
朝代：清

虞城道上正车驰，何处登高可赋诗。却忆去年同看菊，雨螯斫雪劝餐时。
题陈小屏春明饯别图三首
作者：金锷
朝代：清

都门送别柳如烟，裙屐风流忆昔年。恨煞尊前飞絮急，玉萧金管正缠绵。匆匆两度送归骖，枚马仙班又酒酣。莫怪抟沙容易散，歌喉谁是旧何戡。廿载轮蹄别眼深，花间我亦记题襟。近来久绝春明梦，今夕无端感不禁。
题陈小屏春明饯别图三首·其一
作者：金锷
朝代：清

都门送别柳如烟，裙屐风流忆昔年。恨煞尊前飞絮急，玉萧金管正缠绵。
题陈小屏春明饯别图三首·其三
作者：金锷
朝代：清

廿载轮蹄别眼深，花间我亦记题襟。近来久绝春明梦，今夕无端感不禁。
题陈小屏春明饯别图三首·其二
作者：金锷
朝代：清

匆匆两度送归骖，枚马仙班又酒酣。莫怪抟沙容易散，歌喉谁是旧何戡。
汤阴使院中松石绝佳率尔题壁
作者：金镇
朝代：清
体裁：古风

每遇山水佳，流连不能已。松间数拳石，嵌空幻奇诡。上有百尺阴，虬干互攀倚。我来值炎序，解带凉飙里。苔壁剔题句，前贤信清美。缅想寇氛急，沧桑几城市。独此岿然存，神物敢亵视。俯仰生远怀，挥杯竟余晷。故山有松泉，直欲褰裳起。
渡江至京口作
作者：金镇
朝代：清
体裁：七言律诗

伐鼓临江放棹行，江云黯黯欲相迎。楼台树压山平出，芦荻风回潮渐生。落日西津同作客，新年北府又增兵。匡时无计聊舒啸，鸥鹭全能减宦情。
红桥
作者：金镇
朝代：清
体裁：七言绝句

柳岸长桥覆酒家，采莲歌起日初斜。转思十载天中路，风雨南湖发藕花。
邢州道中经圆津庵
作者：金镇
朝代：清
体裁：七言绝句

小憩茅龛啜紫茶，雨收十里度平沙。香台初日门扉静，一院红舒夜合花。
鄗城奉谒魏相国留饮葆石堂赋谢
作者：金镇
朝代：清
体裁：七言律诗

玉烛调成一疏归，东山丝竹遂初衣。青门容我投元礼，黄阁惟公荐陆机。便许观棋开别墅，还同把酒对渔矶。此行踯躅千秋陌，吐握于今魏相稀。
过赵北口
作者：金门诏
朝代：清

春风云暖破春妍，杨柳青青早放颠。亦似江南湖水碧，片帆吹过打鱼船。
述怀
作者：金震
朝代：清
体裁：七言律诗

征车天晓出重关，未计何时傍鸟还。河朔雄风环上谷，幽并全势控中山。饭思钜鹿心犹在，酒酹平原泪暗潸。回首金台是云际，望诸君已去人间。
秋夜有怀姊氏
作者：金顺
朝代：清

空闺闻落叶，天地入秋深。况乃中宵雨，因之远别心。漏长孤梦杳，江阔短书沈。忽听南征雁，离群感自今。
送南州姑氏回清溪
作者：金顺
朝代：清

亦知非远别，转觉送君难。把盏心先醉，留题墨未乾。梦应劳寤寐，书望报平安。直为怜多病，临歧苦劝餐。
题管夫人画竹
作者：金顺
朝代：清

墨妙由来数仲姬，闺房静对写风枝。王孙若解凌霜节，合署鸥波老画师。
金鸡晓霞
作者：金鸣凤
朝代：清

金鸡旭照气氤氲，片片晴霞布彩纹。万里沧波联锦绮，乾坤五色绘奇文。
梅花依家大人韵
作者：金鸿佶
朝代：清

南枝春可到，一白浩冰霜。有色标孤洁，无心斗淡妆。蹇驴谁踏冻，瘦鹤自眠香。欲下玉阶折，天风缟袂凉。
莎哥行
作者：金鸿佺
朝代：清

生不愿作多田翁，酒徒无赖皆英雄。又不愿读万卷书，弯弓击剑轻头颅。莎哥一掷百万赌，笑杀人间守钱虏。睚眦必报恣横行，孝侯为害能射虎。鼓鼙动地飞艨艟，破竹千里何人攻。子龙一身都是胆，只手奋起撄其锋。男儿南八分死耳，功虽不成心则同。横糊碧血洒古渡，髑髅提出无人顾，英灵应俪五人墓。
将之临武感赋即以留别诸同人
作者：金鹏
朝代：清

南宫释褐廿馀年，无补丝毫忝俸钱。湘水丛兰新宦况，瀛州烟树旧诗篇。多言铭懔三缄戒，敛手棋输一著先。愧负师门期许意，花封治谱不曾传。多情旧雨聚京朝，捧檄风尘惜下僚。塞马早经忘得失，云鹏今漫说扶摇。由来不辱缘知足，未碍居卑且折腰。班史閒披朱邑传，桐乡谁复令名标。
将之临武感赋即以留别诸同人·其一
作者：金鹏
朝代：清
体裁：七言律诗

南宫释褐廿馀年，无补丝毫忝俸钱。湘水丛兰新宦况，瀛州烟树旧诗篇。多言铭懔三缄戒，敛手棋输一著先。愧负师门期许意，花封治谱不曾传。
将之临武感赋即以留别诸同人·其二
作者：金鹏
朝代：清
体裁：七言律诗

多情旧雨聚京朝，捧檄风尘惜下僚。塞马早经忘得失，云鹏今漫说扶摇。由来不辱缘知足，未碍居卑且折腰。班史閒披朱邑传，桐乡谁复令名标。
上清宫同娄朗斋作
作者：金鼎
朝代：清

龙蟠虎踞拥山椒，多少琼宫姓氏标。云阙春明千树秀，雷坛夜静百灵朝。学仙且事钞丹箓，知己相携望碧霄。触景会心皆自得，逢人不待拟松乔。
出江口遇顺风即景
作者：金鼎寿
朝代：清

开窗一镜漾晴辉，十里烟光接翠微。有树阴边人小立，无风波处鹭徐飞。分明碧港为家好，多少红尘作计非。为我致声南去雁，穿云欲与尔偕归。
上元后十日竹坪叔招集豫顺堂出观姜西溟书上元宴集诗卷即次其韵敬和
作者：金鼎燮
朝代：清

东风吹十日，万户春酣酣。晴红融雪岫，暖绿蒸烟潭。辛盘味乍饱，花胜头犹簪。玉壶好春色，不醉心奚甘。折柬招近局，开筵资深谈。论文到千古，日落还停骖。惜哉玉梅骨，枯枝撑书龛。思与重写照，丹青非我谙。一尊酹疏影，诗盟差可燖。对酒本当歌，各抒性所耽。况诸坐中客，博物夸世南。文辞复书翰，五绝兼其三。昔者昌谷家，愈浉偕来探。心胸罗列宿，赋笔天工惭。喜招高轩过，酒滴真珠坛。诗成再拜进，双髻垂鬖鬖。嗟余近弱冠，隅坐心如惔。词华有根柢，经术非扯挦。幸蒙大匠手，雕镂蛤与蚶。终虑径寸质，席珍其何堪。春华冀努力，汲古勤开函。直须识三箧，莫便携双柑。不见培风翼，不见食叶蚕。持此寿臣叔，食报青云贪。门前新柳色，染衣都成蓝。何当祀九烈，同醉酒一甔。
咏怀
作者：金𦽊孙
朝代：清
体裁：古风

万籁吹至音，悦耳非丝竹。至道有馀甘，所欢非梁肉。衣被盖天下，何必绮与縠。贵固非吾荣，贱亦非吾辱。栗栗同履冰，粥粥若捧玉。毫发苟有违，澥水终难濯。箜篌且莫弹，箫管且莫吹。俯仰怀古昔，戚戚心若摧。雒阳被谣诼，湘沅万古悲。谗夫自高张，楚臣蒙䲭夷。卓哉苏子卿，啮雪志难移。翩翩夷门客，头颅酬所知。下士羡朝荣，朝荣难自持。上士希延年，延年安可期。寿夭同一归，惟贵死得宜。叹彼泉下人，生气何累累。
天启宫词
作者：金𦽊孙
朝代：清
体裁：七言绝句

玲珑玉束系鲛绡，素腕双擎碧玉箫。万寿山头歌急拍，一声声唱雒阳桥。
崇祯宫词
作者：金𦽊孙
朝代：清
体裁：七言绝句

雉扇乘云启凤楼，特宣命妇拜长秋。赐来谷雨新茶白，景泰盘盛宣德瓯。
正德宫词
作者：金𦽊孙
朝代：清
体裁：七言绝句

月射窗纱映画梁，芙蓉阙北郁金香。西宫今夜停歌舞，闻道官家宿豹房。
临江楼联
作者：钟云舫
朝代：清
体裁：联

好容易搜出诗来，写点江山景物；不得已推将天去，让他楼阁峥嵘。
代父60自寿联
作者：钟云舫
朝代：清
体裁：联

自惭一世虚生，不堪刘季万钱贺；难得六亲共聚，愿作平原十日游。
禅堂联
作者：钟云舫
朝代：清
体裁：联

自在观，观自在，无人在，无我在，问此时自家安在，知所在自然自在；如来佛，佛如来，有将来，有未来，究这身如何得来，已过来如见如来。
笑佛联
作者：钟云舫
朝代：清
体裁：联

你眉头着甚么焦，但能守分安贫，便收得和气一团，常向众人开笑口；我肚皮这般样大，总不愁穿虑吃，只讲个包罗万物，自然百事放宽心。
登太行山
作者：钟令嘉
朝代：清

绝磴马萧萧，群峰气力骄。苍云横上党，寒色满中条。返辙河如带，扪车迹未遥。龙门划诸水，禹力万年昭。
腊日寄铨儿
作者：钟令嘉
朝代：清

北地寒威重，怜伊客里身。音书差慰我，贫贱莫骄人。失路皆由命，安时即报亲。师言当服习，莫负诲谆谆。汝妇能承顺，无时离膝前。居然兼子职，久已得姑怜。生育宜佳气，平安似昔年。传声语夫婿，孤馆减忧煎。汝妹依丘嫂，幽窗共食眠。穿针才学绣，识字不成篇。闺训粗知听，童心未尽蠲。归期宁解卜，时刻掷金钱。频年思子泪，前月抱孙才。忆汝孩提似，原他祖德该。啼声劳客试，秀骨或天来。归日应过膝，闻当笑口开。心情怜下第，约略似前番。官道应攀柳，家庭已树萱。恃才防暗忌，交友戒多言。结习还当扫，新诗莫诉冤。仆婢爱菘韭，同锄半亩园。门关饶岁月，居僻远尘喧。夜火机伊轧，家人乐笑言。眼昏今益甚，书帙懒重翻。梦尔天涯路，肩舆往复频。师方为讲学，客岂是依人。驷马题桥志，双亲属望身。而翁坟上草，今已四回春。
腊日寄铨儿·其一
作者：钟令嘉
朝代：清

北地寒威重，怜伊客里身。音书差慰我，贫贱莫骄人。失路皆由命，安时即报亲。师言当服习，莫负诲谆谆。
腊日寄铨儿·其七
作者：钟令嘉
朝代：清

仆婢爱菘韭，同锄半亩园。门关饶岁月，居僻远尘喧。夜火机伊轧，家人乐笑言。眼昏今益甚，书帙懒重翻。
腊日寄铨儿·其三
作者：钟令嘉
朝代：清

汝妹依丘嫂，幽窗共食眠。穿针才学绣，识字不成篇。闺训粗知听，童心未尽蠲。归期宁解卜，时刻掷金钱。
腊日寄铨儿·其二
作者：钟令嘉
朝代：清

汝妇能承顺，无时离膝前。居然兼子职，久已得姑怜。生育宜佳气，平安似昔年。传声语夫婿，孤馆减忧煎。
腊日寄铨儿·其五
作者：钟令嘉
朝代：清

心情怜下第，约略似前番。官道应攀柳，家庭已树萱。恃才防暗忌，交友戒多言。结习还当扫，新诗莫诉冤。
腊日寄铨儿·其八
作者：钟令嘉
朝代：清

梦尔天涯路，肩舆往复频。师方为讲学，客岂是依人。驷马题桥志，双亲属望身。而翁坟上草，今已四回春。
腊日寄铨儿·其六
作者：钟令嘉
朝代：清

力学看驹隙，从游汝得师。遥分五秉粟，足供十人炊。汝友皆相念，肥甘数见贻。呼吾如若母，问慰过时时。
腊日寄铨儿·其四
作者：钟令嘉
朝代：清

频年思子泪，前月抱孙才。忆汝孩提似，原他祖德该。啼声劳客试，秀骨或天来。归日应过膝，闻当笑口开。
送铨儿赴礼闱
作者：钟令嘉
朝代：清

半生常在别离间，又整行衣厚著绵。双眼渐昏针线乱，寸心无著梦魂牵。关河此去风霜远，骨肉何因聚散偏。不用登高望亲舍，泥金须早慰堂前。
题自绣梅花诗图
作者：钟令嘉
朝代：清

屈铁孤梅葬古苔，巡檐寒萼冻难开。分明一幅鹅溪绢，绣出诗人小像来。泪珠成串上残绒，十指寒香敌朔风。蓦地停针魂欲语，梅花如雪照房栊。身后君无封禅书，回文老去底须摹。他时留与儿孙看，此是安人绣字图。
题自绣梅花诗图·其一
作者：钟令嘉
朝代：清

屈铁孤梅葬古苔，巡檐寒萼冻难开。分明一幅鹅溪绢，绣出诗人小像来。
题自绣梅花诗图·其三
作者：钟令嘉
朝代：清

身后君无封禅书，回文老去底须摹。他时留与儿孙看，此是安人绣字图。
题自绣梅花诗图·其二
作者：钟令嘉
朝代：清

泪珠成串上残绒，十指寒香敌朔风。蓦地停针魂欲语，梅花如雪照房栊。
黄鹤楼
作者：钟令嘉
朝代：清
体裁：五言律诗

谁见鹤飞去，神仙不再过。招魂才士尽，遗韵酒人多。文字风犹霸，江山气不磨。南朝资锁钥，天险究如何？
钟铭彝石坟联
作者：钟佐才
朝代：清
体裁：联

功着官山无税地；人游泮水有余光。
过巫峡
作者：钟体志
朝代：清

万里蚕丛事，都归此浪淘。大江形若束，两壁势争高。石脚穿云立，山腰结屋牢。萧森今昔感，长啸起飞涛。
青玉轩植梧偶活志喜
作者：钟元铉
朝代：清

半尺梧桐当春徙，棕裹细荄封泥滓。不惮远来乖土宜，孤干横肩八十里。薶根一月未见生，心焉惊疑怪已矣。瞥然一见二寸芽，参差嫩绿风吹起。根气欲充枝欲长，亭亭独立无所倚。秾艳灼灼移人情，所以看花羡桃李。我性冷淡宜耽幽，偏于梧桐有独喜。结子不与凡木同，点缀叶次珠累累。岂在一叶识秋心，直干疏枝无委靡。
铁沙顾节妇诗
作者：钟其昌
朝代：清

瑶池古冰雪，不肯为松柏。化为怀清人，心肝色精白。波澜誓不兴，井水安澄碧。珠胎怀锦茵，罴望圆苫席。食贫志益坚，茹苦情弥适。乌养代夫终，熊丸为子积。俯仰一身担，料理无遗策。含饴幸弄孙，桑榆景何迫。劲节不可磨，视此山头石。
挽张之洞联
作者：钟华嵩
朝代：清
体裁：联

枢赞三朝、名在千秋，以未得仰瞻为恨；天遥万里、香升一瓣，写空存敬祝之心。
挽曾国荃联
作者：钟华嵩
朝代：清
体裁：联

应运佐熙朝，拯亿万姓水火饥寒，著誉无惭生佛；骑箕归天上，合十八省军民寮寀，放声同哭元勋。
挽张百熙联
作者：钟卓林
朝代：清
体裁：联

负沉博绝丽才，继王右军庾开府后，洵称作者；通中外古今学，数纪河间阮仪徵外，仅见斯人。
挽曾国荃联
作者：钟启祥
朝代：清
体裁：联

伟业炳寰区，钧衡倚任三朝，节钺宣猷十省，想当日擒渠扫穴，再造河山，湘楚毓奇英，一代勋名垂竹帛；散材邀赏识，沪渎供差八月，铃辕侍教六年，愧此番莞榷持筹，莫酬涓滴，台星惊敛耀，数行涕泪洒梅花。
浒墅
作者：钟启韶
朝代：清

暝云迢递接吴宫，点点归鸦淡淡风。半月桥横深树底，万家镫碎乱流中。惠泉沽酒愁堪破，阳羡营田计亦工。何事离人眠不得，赤栏干外唱烟鸿。
渡黄河
作者：钟启韶
朝代：清

徐州河声吞吐里，千家围住河堤底。堤东一塔出高寒，影插黄河半天水。我向徐州问官渡，棹上河声上流处。是时北风刮河堤，芒砀山色迷东西。欲雪未雪天云低，惊沙拂水马鬣齐。立马满船风里嘶，驿程更指荒村口。驻马河边一回首，符离迢递接彭城，只隔江南数行柳。逢人借问荆山河，春水未上桥不波。挥手去矣吾颜酡，大河以北春风多。
漫兴
作者：钟启韶
朝代：清

劳人肺病得秋间，落叶声中独掩关。如此风光能不醉，拒霜花外夕阳山。
上巳霞庄阻雨不果来和诗寄示叠韵答之
作者：钟大源
朝代：清

不管重三节候来，雨师刻意阻流杯。湿云昨日又今日，孤棹欲开仍未开。卅里空濛遮望眼，一春黯澹负诗才。若偿旧约须新霁，定要朱樱绿笋催。
中秋玩月忆旧游作歌
作者：钟大源
朝代：清

寒烟如织风飕飕，缲丝雨密飘复休。木犀狼藉固足惜，还恐良夜孤中秋。天公不随人所料，更余夜色开清幽。鱼鳞碎作霁云片，须臾并少纤毫留。碧空如水一万里，东海早见飞晶球。纱棂净映色皎皎，冰帘寒透光油油。满衣冰彩不敢拂，朣融但讶摇双眸。中庭片地白于雪，影交竹柏疑雕锼。清光如此不可负，逍遥谁继承天游。闲人之间莫如我，惜哉瑟缩同瓜牛。忆昔轻强遇此夕，乘兴直上章门舟。榜人解意溯空阔，橹摇拍拍飞沙鸥。生绡万幅忽倒卷，湿银千顷还低浮。西山岚气扑四面，南浦树影摇中流。危樯隐现隔远霭，渔镫散乱随浮沤。俯讶镜忽波底堕，仰怯星欲空中投。舟行那复记炳烛，酒徒拉杂舒清讴。座中有客善水调，和以铁笛惊潜虬。喷波一跃势可怖，珠光错落谁能收。少焉人静月趖午，凉飙清露相夷犹。置身浑似广寒窟，飘飘逸兴仙为俦。于今渺忽若梦寐，安栖幸较他乡优。间吟静玩意未足，邻家美酝无妨求。姮娥劝汝一杯酒，莫便匿影蛾颦修。来宵光景纵未缺，何异隔岁生离愁。况复阴晴未可度，径须达曙传觥筹。雄鸡更勿遽腷膊，烛龙稳卧榑桑洲。
九日书怀
作者：钟大源
朝代：清

脱帽清狂让昔曹，难扶病脚试登高。笑拈旧日三钱笔，漫咏今朝五色糕。薄有杯柈情自适，了无风雨兴原豪。遥知衡岳峰头客，望远思乡一倍劳。
南宋方炉诗兔床丈索赋
作者：钟大源
朝代：清

嗜古延陵翁，古器每珍蓄。汉鼎砂痕黄，商彝藓斑绿。有炉其形方，吉金制殊朴。流传宋中兴，屡寓尚方目。圆非卓一峰，平不欹四足。奇文云雷旋，奥篆蝌斗伏。深錾表款识，一一可扪读。画院开封苏，实董冶氏局。得非姜娘子，亦领铁官禄。曰供至德坛，想见禋祀肃。酾酒功德舞，伐鼓送迎曲。非同上清殿，焚醮百神渎。免登宣和图，合续梦华录。红羊劫不灰，藏弆等韫椟。显晦物有候，瓣香果谁属。峨峨梁溪公，坡祠圣潮矗。匏樽荐清醑，宝锭贮华烛。何以助德馨，此炉庶不辱。无怪先生甘，洁手置祠屋。矧乃属国裔，或衍太峨族。遗苗昔监铸，应亦长公欲。从兹瀛屿旁，岁祭艺沈藿。氤氲馣馤中，奎宿灵往复。更求药玉船，再拜奉醽醁。
呈周松霭夫子即敬题诗文集后
作者：钟大源
朝代：清

百川从东来，溟澥洪纤潴。鳌波势蜿蜒，潮汐昼夜趋。两峰拔地起，屹然辟门枢。群山匝相向，苍翠清双矑。以兹动峙秀，蔚为文物区。名儒代有作，约举宁云诬。经义阐横浦，诗派盛悔余。夫子与曩哲，后先真合符。早岁知六甲，诵习勤居诸。天赋特高朗，慧业畴能如。牙签三万轴，一一穷根株。经史百家学，采撷皆膏腴。下笔有神助，挥洒雄千夫。文足修五凤，赋欲超三都。二十折郤桂，展翼鹏骞初。胶西策旋献，飘忽凌子虚。名登淡墨榜，手拆红绫书。策马花簇锦，预宴桃含珠。翩翩众争目，风度何容与。谓当列清美，簪笔承明庐。校仇近天禄，同异标石渠。声名压班马，制作摩严徐。庶几罄夙蕴，不负胸中储。然闻经术用，内外无或殊。郎官应列宿，所贵繇通儒。文翁昔化蜀，千载贻良模。夫子设吏治，守此长不渝。得官赴岭右，古邑龙城隅。下车誓饮水，蔀屋和风敷。依桑童子乐，拔薤强宗除。与民共休息，来暮歌欢姁。讼庭百无事，心迹莹冰壶。闲儒䖮蛉笔，文献徵苍梧。伟行表彰亟，佚事蒐罗俱。功不数范瑗，博岂夸杨孚。状嫌草木简，志陋虞衡疏。书成媲康赵，体例近所无。仪州亦胜地，公暇幽怀摅。卷帘据琴阁，景物如披图。锦绣江齿齿，蝴蝶山蘧蘧。繁香离支熟，浓荫桃榔铺。蛮烟暗孔翠，瘴雨啼鹧鸪。乡心每拨触，夫不吟欷歔。从来贤达意，捧檄为亲娱。无何阙迎侍，远道嗟盘纡。南山摧乔木，恶梦鸺鹠呼。趋装不隔日，矫首云模糊。轻舟郁林石，一叶还乡闾。归披束晰句，抱恨增长吁。慈晖幸可报，强奉花间舆。蓼莪递废咏，惨郁尤难舒。三釜背色养，空羡林间乌。因之不再出，心益卑华膴。三径秀松菊，安此寂寞居。贫堪傲彭泽，清本同莱芜。但欣著述富，不问岁月徂。庭无惊飞雀，户有好事车。到眼茂桃李，侍膝偕璠玙。质疑及豹鼠，释物先虫鱼。英才仰赅洽，乐育咸相须。青云每接武，藉甚收时誉。贱子少志学，材质侪薪樗。藏拙雅宜称，痼疾婴微躯。诗篇赖陶冶，里调呈皇荂。拂拭有盛意，不以固陋拘。韩门列岛可，欧氏称圣俞。自视直万里，奚止非其徒。名山业许睹，冀可裨颛愚。酝酿何深厚，缃帙开琼琚。词气逼汉魏，格律兼杜苏。管窥纵难尽，至味供寻咀。双声叠韵秘，余事分精粗。钩辀复格磔，诘曲还崎岖。论著惊俗耳，欲读翻龃龉。才大众长会，下学空喁喁。寒窗白醉暖，把卷微咿唔。词澜障争倒，试手同提扶。岂徒贵文采，足润枯肠枯。琅琅诵不辍，愿欲万遍逾。作诗志趋向，恐笑仍拘墟。
呈周松霭夫子即敬题诗文集后
作者：钟大源
朝代：清
体裁：古风

百川从东来，溟澥洪纤潴。鳌波势蜿蜒，潮汐昼夜趋。两峰拔地起，屹然辟门枢。群山匝相向，苍翠清双矑。以兹动峙秀，蔚为文物区。名儒代有作，约举宁云诬。经义阐横浦，诗派盛悔余。夫子与曩哲，后先真合符。早岁知六甲，诵习勤居诸。天赋特高朗，慧业畴能如。牙签三万轴，一一穷根株。经史百家学，采撷皆膏腴。下笔有神助，挥洒雄千夫。文足修五凤，赋欲超三都。二十折郤桂，展翼鹏骞初。胶西策旋献，飘忽凌子虚。名登淡墨榜，手拆红绫书。策马花簇锦，预宴桃含珠。翩翩众争目，风度何容与。谓当列清美，簪笔承明庐。校仇近天禄，同异标石渠。声名压班马，制作摩严徐。庶几罄夙蕴，不负胸中储。然闻经术用，内外无或殊。郎官应列宿，所贵繇通儒。文翁昔化蜀，千载贻良模。夫子设吏治，守此长不渝。得官赴岭右，古邑龙城隅。下车誓饮水，蔀屋和风敷。依桑童子乐，拔薤强宗除。与民共休息，来暮歌欢姁。讼庭百无事，心迹莹冰壶。闲儒蚃蛉笔，文献徵苍梧。伟行表彰亟，佚事蒐罗俱。功不数范瑗，博岂夸杨孚。状嫌草木简，志陋虞衡疏。书成媲康赵，体例近所无。仪州亦胜地，公暇幽怀摅。卷帘据琴阁，景物如披图。锦绣江齿齿，蝴蝶山蘧蘧。繁香离支熟，浓荫桃榔铺。蛮烟暗孔翠，瘴雨啼鹧鸪。乡心每拨触，夫不吟欷歔。从来贤达意，捧檄为亲娱。无何阙迎侍，远道嗟盘纡。南山摧乔木，恶梦鸺鹠呼。趋装不隔日，矫首云模糊。轻舟郁林石，一叶还乡闾。归披束晰句，抱恨增长吁。慈晖幸可报，强奉花间舆。蓼莪递废咏，惨郁尤难舒。三釜背色养，空羡林间乌。因之不再出，心益卑华膴。三径秀松菊，安此寂寞居。贫堪傲彭泽，清本同莱芜。但欣著述富，不问岁月徂。庭无惊飞雀，户有好事车。到眼茂桃李，侍膝偕璠玙。质疑及豹鼠，释物先虫鱼。英才仰赅洽，乐育咸相须。青云每接武，藉甚收时誉。贱子少志学，材质侪薪樗。藏拙雅宜称，痼疾婴微躯。诗篇赖陶冶，里调呈皇荂。拂拭有盛意，不以固陋拘。韩门列岛可，欧氏称圣俞。自视直万里，奚止非其徒。名山业许睹，冀可裨颛愚。酝酿何深厚，缃帙开琼琚。词气逼汉魏，格律兼杜苏。管窥纵难尽，至味供寻咀。双声叠韵秘，余事分精粗。钩辀复格磔，诘曲还崎岖。论著惊俗耳，欲读翻龃龉。才大众长会，下学空喁喁。寒窗白醉暖，把卷微咿唔。词澜障争倒，试手同提扶。岂徒贵文采，足润枯肠枯。琅琅诵不辍，愿欲万遍逾。作诗志趋向，恐笑仍拘墟。
寄题武林郡署东坡手植双松歌
作者：钟大源
朝代：清

峨嵋玉局天人流，元祐作守来杭州。两湖浚后葑草薙，长堤筑罢垂杨柔。为民种德难悉举，退傅而后公其尤。政闲铃阁净于水，双松闻植庭之幽。碧云圆合叶常满，黄雪细糁花初稠。偶偕枯衲证禅悦，闲邀冷宦联吟讴。怡颜应与此松对，蓝田丞署能同不。迄今几阅七百载，公虽仙去松犹留。根蟠力压雷雨拔，干攫怒偃蛟龙遒。烟钗雾鬣互掩映，古柯老蘖恒蚴蟉。后人见者歌勿伐，不数邵武夸安榴。回思公也立朝宁，岁寒之节惊同俦。建言抗直忘忌讳，赋诗奇崛凭搜求。去杭而后迹靡定，一官转徙炎荒投。梅花岭外行踯躅，桄榔树底闻钩辀。雪泥鸿爪不再至，侧身东望成阻修。松风亭子僦居日，得无触物增羁愁。平生敬公入骨髓，公之磊砢松应侔。惜余坐此腰脚弱，之而鳞甲观无由。毕宏韦偃世谁及，为我画取悬斋头。配以笠屐之图像，须麋谡谡同千秋。清飙昼卷翠涛泻，勿使化作双长虬。
暮春书兴和潜山丈
作者：钟大源
朝代：清

淡沱暄风霁景成，幽居阒寂未须名。苍苔被径少人迹，红雨泼帘多鸟声。药谱茶经情每寄，吟鞭画舫乐慵争。无端一晌看花梦，春色分明似锦城。
次韵友人夏日别墅即事
作者：钟大源
朝代：清

拓得幽栖地数弓，日长小隐伴园翁。鸟衔虫立竹梢上，鱼负子跳萍叶中。苔径晓沾双屐露，溪桥凉受一襟风。避炎我厌瓜庐窄，可许携来短榻同。
次韵答兰舫见怀
作者：钟大源
朝代：清

微黄病叶堕疏林，刚值君来踏叶寻。又喜鱼缄冲雨至，不随鸥梦与波沈。雅人心醉原如酒，知己情多岂在金。况有新诗能寄我，清于瘦玉七条音。
焦山旧藏周鼎今以西汉定陶鼎置焦山诗以纪事呈中丞夫子
作者：钟大源
朝代：清

神物有显晦，两美期必合。重宝传周京，彝器纪汉腊。缅思鼓鞴初，星躔各千匝。匹如剑雌雄，延津未相狎。一鼎蹲祗洹，万古不摧拉。远傍焦先庐，江云护重沓。粹质惊蛟螭，宝气烛阊阖。文奇云雷旋，状古饕餮压。格右释最精，内门辨尤洽。无专暨世惠，一一参秘笈。铜狄休夸仙，石碣倍胜猎。流传夏商后，锡命孝思答。过客事摩挲，不暇探梵夹。矧夸赋玉带，处士留赐牒。巍然独称雄，何物足相躐。祭器共扶风，炎刘司职纳。锓铭认定陶，封地济阴接。辞虽异都仓，孝元事殊协。想赖调滑甘，用享沸吹喝。形兼盉匜卣，腹受升龠合。降神酒酾鬯，升馨气焚蒳。井火类灰灭，劫焰甚波涾。玉鱼随销沈，金碗枉嘬遝。旧物留烝彝，新占非噬嗑。端合俪郏鄏，法物得双恰。京口舟可航，安用瀹济漯。载将东京遗，兼叩西竺法。并峙辉旃林，分别照花塔。制殊齐钟悬，响类粥鼓鞳。或可藏毒龙，未许饲怖鸽。联同奎壁珍，铸岂金铁杂。永镇枯木堂，世守白足衲。佳话佚前代，胜事载新劄。跋过醧舫工，句夺蚕尾惬。何时三诏峰，一棹问禅榻。试手量铉铣，论古谢噂誻。吉金得奇耦，我佛笑且嗒。岐阳共瑰怪，汾阴任萧䬃。郦家注重翻，甄丰本同拓。胜寻瘗鹤铭，江浒屐频蜡。
焦山旧藏周鼎今以西汉定陶鼎置焦山诗以纪事呈中丞夫子
作者：钟大源
朝代：清
体裁：古风

神物有显晦，两美期必合。重宝传周京，彝器纪汉腊。缅思鼓鞴初，星躔各千匝。匹如剑雌雄，延津未相狎。一鼎蹲祗洹，万古不摧拉。远傍焦先庐，江云护重沓。粹质惊蛟螭，宝气烛阊阖。文奇云雷旋，状古饕餮压。格右释最精，内门辨尤洽。无专暨世惠，一一参秘笈。铜狄休夸仙，石碣倍胜猎。流传夏商后，锡命孝思答。过客事摩挲，不暇探梵夹。矧夸赋玉带，处士留赐牒。巍然独称雄，何物足相躐。祭器共扶风，炎刘司职纳。锓铭认定陶，封地济阴接。辞虽异都仓，孝元事殊协。想赖调滑甘，用享沸吹喝。形兼盉匜卣，腹受升龠合。降神酒酾鬯，升馨气焚蒳。井火类灰灭，劫焰甚波涾。玉鱼随销沈，金碗枉嘬遝。旧物留烝彝，新占非噬嗑。端合俪郏鄏，法物得双恰。京口舟可航，安用瀹济漯。载将东京遗，兼叩西竺法。并峙辉旃林，分别照花塔。制殊齐钟悬，响类粥鼓鞳。或可藏毒龙，未许饲怖鸽。联同奎壁珍，铸岂金铁杂。永镇枯木堂，世守白足衲。佳话佚前代，胜事载新劄。跋过醧舫工，句夺蚕尾惬。何时三诏峰，一棹问禅榻。试手量铉铣，论古谢噂誻。吉金得奇耦，我佛笑且嗒。岐阳共瑰怪，汾阴任萧飒。郦家注重翻，甄丰本同拓。胜寻瘗鹤铭，江浒屐频蜡。
苦雨和竺严
作者：钟大源
朝代：清

深下帘波一事无，愁霖添得睡工夫。堂坳水聚黑蝌蚪，墙角树鸣青鹁鸪。簟冷如冰宵藉褥，衣潮生醭昼烘炉。思光不碍牵船住，瓦屋油衣亦易濡。
西汉定陶共王陵鼎歌
作者：钟大源
朝代：清

汉家孝惠践炎祚，封地既削闻梁王。隆准子孙就藩位，惟恢实始膺雄疆。诏诸郡国立高庙，俾奉尊卣歆烝尝。定陶之鼎亦其一，缪篆二八铭都仓。长陵草没井火熄，旧物沦落无何乡。仅从博古认款识，铁官鼓鞴空精良。今兹古鼎制殊朴，范自何代来何方。通高七寸器杀半，盖疑盂覆形圆铛。三环列非一峰卓，两耳峙并三足强。雷纹篆带品莫定，六夔三牺名难详。西汉陶陵字可辨，供厨好畦应相当。中丞好古识精审，原父南仲均惭惶。定为共王陵祭器，扶风共祀逾千霜。未入宣和旧图录，形质一一烦衡量。累黍相差篆画别，知非初载升馨香。共王谥同名则否，孝哀往事殊难忘。傅氏昭仪后宫最，诞毓龙种看腾骧。三鬷旧国藉屏翰，维城谊笃非恒常。况复承华嗣主鬯，材艺素负夙德彰。身嗣前星表环极，子承景祚夸当阳。推亲典并显尊重，报功事与追远长。想见顺时洁粢盛，斯鼎长奉园陵旁。独遭新莽覆公餗，太阿倒握权势张。奏贬尊号及帝母，天家骨肉情殊伤。窃怀玺绶事乌有，妄以私怨凭黄肠。穿茔竟忍遣谒者，发丘恍已添中郎。金碗烟销土斑驳，宝衣火化云苍凉。休讶鱼镫照夜密，空怜燕影衔泥忙。高冢崩隤百物毁，眯眼惟叹荆榛荒。流传此鼎独坚好，不随劫焰归苍茫。爱等周家虎彝庋，珍同虞氏蜼敦藏。莫问郑邢暨妘妇，漫称雕豆兼玉觞。所惜铭辞异器盖，雄鸳仿佛离雌鸯。何当更觅吉金偶，珠联璧合增辉煌。生砂活碧敢亵视，西京法物留沧桑。总然得一亦已足，宝气上烛浮云光。绝胜汾阴禋祀毕，长沦彝器波汤汤。
读渔洋感旧集偶书
作者：钟大源
朝代：清

文人善相轻，每恐峻崖岸。矧以轩冕流，而为风雅冠。蚕尾乐宏奖，风流久未涣。论交多寒瘦，此意益足叹。搜罗暨倡酬，盈箧富词翰。只字绝诋諆，片语亦珍玩。隐雾豹必窥，潜渊珠使灿。如辨竹中笛，似惜桐遭爨。品题一时加，声称百年焕。沽誉岂初心，扬扢不嫌滥。从知名下士，布衣每居半。骚坛文采留，曷可归黯淡。迄今把遗编，词澜纷浩瀚。仲翔冀知己，得一可不憾。掩卷缅前哲，定各莞尔粲。
潮州韩山书院联
作者：钟孟鸿
朝代：清
体裁：联

江山大助文章，其姓韩氏；蓬莱无多道路，此地瀛洲。
报国寺双松
作者：钟定
朝代：清
体裁：七言律诗

枝叶相当映碧棂，空庭偃盖似虬形。天齐古干封霜雪，地近宸居焕斗星。点笔画师惊绝倒，著花凡卉失娉婷。风声坐爱能清耳，历乱蝉号未肯停。
华清池用吴和甫学士韵
作者：钟崇基
朝代：清
体裁：七言律诗

玉沼休言喷小波，长虬化得此中多。御床不隔金鸡障，阁道谁传秋雁歌。击彗妖除登榻马，碎钿仙泣倚妆娥。魂归月夜凄风里，寂寞长门长薜萝。
折杨柳
作者：钟嵚立
朝代：清
体裁：五言律诗

袅袅金堤柳，三春渐寂寥。新声传洛下，旧恨忆河桥。妾意愁飞絮，君行忆舞腰。关山吹短笛，凭向曲中飘。
秋泾晚发
作者：钟嵚立
朝代：清
体裁：五言律诗

落日片帆轻，春江一望平。微风三十里，已度射襄城。岸岸杨柳接，村村布谷鸣。不愁明发雨，鱼尾断霞生。
江行
作者：钟廷瑛
朝代：清

清溪新涨绿弯环，溪上人家昼掩关。投晓挂帆风力稳，推窗先看九华山。
驻马河早发
作者：钟廷瑛
朝代：清

维舟未成梦，挂席复东骛。咿喔汝南鸡，微茫历阳树。疏钟犹殷床，残月不开雾。行矣广陵城，为君醉春露。
垂钓
作者：钟文淑
朝代：清
体裁：七言律诗

鸥自忘机水自流，掉来小艇一竿投。羽沈最喜才衔饵，纶掣何妨惯脱钩。双桨夕阳红蓼岸，片帆明月白蘋洲。等闲收拾蓑衣去，把酒高歌傲五侯。
从师游冶父山·其一
作者：钟文贞
朝代：清
体裁：七言绝句

笋舆同去访名山，枫叶不红绿未斑。自把瑶琴傍溪树，乘风一奏白云间。
从师游冶父山·其三
作者：钟文贞
朝代：清
体裁：七言绝句

树里湖光一镜开，水晶宫外有楼台。散花不到维摩室，亲捧云珠供佛来。
从师游冶父山·其二
作者：钟文贞
朝代：清
体裁：七言绝句

无梁殿冷石门秋，铸剑池空水不流。苔藓照人心自古，漫天晴雪落峰头。
挽彭玉麟联
作者：钟明亮
朝代：清
体裁：联

以江湖廊庙为忧，即今遗疏陈情，尚重念国家大计；受卵翼生成之德，此后奉公守职，誓不忘训迪忠言。
郁林除夕
作者：钟明进
朝代：清

旅中岁月恨淹留，此夕偏惊断梗浮。鼙鼓山河烽未静，梅花村落笛多愁。不堪腊尽悲霜鬓，又听更残报晓筹。万里乡心何处达，梦归犹恐过廉州。
送罗比部暂归西川
作者：钟映渊
朝代：清

白帝孤城落照悬，乡愁迢递武功天。将归故国无鸿雁，行过空山有杜鹃。剑阁风云开五丈，筇关烽火隔三川。明年巫峡生春水，好上东吴万里船。
夜宿龙王堂
作者：钟曾龄
朝代：清

暮色苍然至，轻烟霭四围。鹤翻空翠落，龙蹑晚云归。扫叶烹香茗，携筐采古薇。一声清磬响，不觉俗情违。
陶然亭
作者：钟曾龄
朝代：清

结想浮云外，翛然叩竹关。车停残叶径，亭对夕阳山。芦荻含秋意，风霜黯佛颜。老僧眼独冷，来往几人间。地僻经过少，烟销竹外风。云深双阙迥，叶落四山空。秋水涵虚白，幽亭避软红。问途人迹远，归鸟隔林通。
陶然亭·其一
作者：钟曾龄
朝代：清

结想浮云外，翛然叩竹关。车停残叶径，亭对夕阳山。芦荻含秋意，风霜黯佛颜。老僧眼独冷，来往几人间。
陶然亭·其二
作者：钟曾龄
朝代：清

地僻经过少，烟销竹外风。云深双阙迥，叶落四山空。秋水涵虚白，幽亭避软红。问途人迹远，归鸟隔林通。
观泉
作者：钟正修
朝代：清

扶筇雨后过前川，石磴声喧泻涧泉。流出小桥江上去，桃花浪里一渔船。
五人墓前作
作者：钟渊映
朝代：清
体裁：古风

寒云蔽吴关，朔风吹古路。访古登胥台，重经五人墓。五人遗墓临江浔，长松广陌何阴阴。我闻此事数十载，只今过客犹悲吟。忆昔明季天启年，银珰奄宦窃弄权。吴中选君负时望，忽闻钩党来江边。连连缇骑下吴邑，黄纸宣传上官集。邑令惟思解绶亡，督邮却抱徵书泣。绣衣中丞何扬扬，金吾隶卒盈华堂。传呼促索势若虎，观者云集如堵墙。阖闾城中途路塞，中外汹汹动颜色。五人偏袒左右呼，锦衣隶卒皆惊匿。直道犹怜侠客存，布衣不畏君王敕。一朝就义何从容，英魂长傍要离侧。独不闻烈皇御极云雾开，诏书褒忠天上来。逆奄祠字已尽毁，朱阑绣柱成寒灰。唯馀此地长荆棘，五人遗墓犹能识。白杨四野风萧萧，过客登临长太息。
会稽山登眺
作者：钟渊映
朝代：清
体裁：古风

名山接灵境，白石何磊磊。天风吹我来，苍茫俯江海。玉简既不存，金沙谁复采。履径草茸茸，涉岭云叆叆。高寻神禹踪，其人邈千载。明德无时亏，兹山亦不改。却望东海边，麻姑披五彩。示我虾蟆丸，挥手遥相待。隐约金银台，神山隔尘霭。凌风不能飞，相思撷兰𦶜。
冷协律祠
作者：钟渊映
朝代：清
体裁：七言律诗

犹忆先朝协律郎，曾将乐府事高皇。几时玉洞成仙隐，不向金门隶太常。琪树春秋丹灶冷，瑶笙昼静碧云长。城门华表千年在，化鹤还应返故乡。
吴宫
作者：钟渊映
朝代：清
体裁：古风

金井两梧桐，相传避暑宫。瑶台三十六，处处与天通。宝镜留明月，妆楼闭彩虹。美人化双燕，飞去五湖东。
吴越武肃王祠
作者：钟渊映
朝代：清
体裁：五言排律

仙李遗神器，群雄遂陆梁。中原方鹿逐，维尔亦龙骧。牛斗璇规合，山川紫气昌。罗平啼恶鸟，天目出真王。遂割三吴险，平临百越疆。世家异勾践，立国半孙郎。犀弩江潮寂，楼船海水扬。大廷龙马至，双阙凤凰翔。暇日椎牛酒，春风属羽觞。新声娱父老，起舞杂班行。五季恩荣备，三朝历数长。何年委剑舄，此地俨冠裳。俎豆虚崇祀，英灵忆故乡。宝衣应去匣，石镜黯无光。僚佐疑陪列，碑铭想道傍。我来瞻庙貌，髣髴近宫墙。苔没黄金座，巫登白玉堂。清歌听缓缓，明月自苍苍。已矣英雄略，悲哉樵牧场。放怀思割据，俯仰几兴亡。拜手依云路，陈辞荐柏浆。寂寥宋陵寝，谁与奠烝尝。
崇祯宫祠·其一
作者：钟渊映
朝代：清
体裁：七言绝句

朱邸初移玉殿开，至尊新自外台回。单衣不用葡萄锦，敕进江南越布来。
崇祯宫祠·其三
作者：钟渊映
朝代：清
体裁：七言绝句

内殿承恩往复还，香车不断露台间。罘罳特令宫纱障，不遣春风暗玉颜。
崇祯宫祠·其二
作者：钟渊映
朝代：清
体裁：七言绝句

盈盈早岁进昭阳，家本长淮到北方。一自阿娇承宠后，御前强半学南妆。
滇中歌与黄明府杂谈滇事作·其一
作者：钟渊映
朝代：清
体裁：七言绝句

滇江自古接中华，匹马南行历瘴沙。高髻铜环带璎珞，由来蛮女尽如花。
滇中歌与黄明府杂谈滇事作·其三
作者：钟渊映
朝代：清
体裁：七言绝句

沅江西去是滇池，风土依稀记往时。铜鼓迎神歌一曲，居人多赛竹王祠。
滇中歌与黄明府杂谈滇事作·其二
作者：钟渊映
朝代：清
体裁：七言绝句

飞雁何曾过五溪，南方多半是生黎。朝来倒挂缘溪舞，夜半猩猩上树啼。
玉熙宫词
作者：钟渊映
朝代：清
体裁：古风

汉主离宫三十六，雕甍曲曲连金屋。千门万户自交通，桂殿椒房相间复。长安风月动天家，帝里楼台横地轴。忆昔戊辰御极初，平台日日度金舆。瀛海不求方士药，封章长读侍臣书。寰宇升平玉烛调，君王日昃罢三朝。上苑宫花飞五色，金堤御柳簇千条。玉阶娇女临妆镜，绮陌佳人竞翠翘。宸游对此欢无已，别有瑶宫相向起。兰窗绣柱一何深，金阙银台差足拟。双双孔雀舞庭端，两两鸳鸯时戏水。苑西辽后洗妆楼，楼上烟花接御沟。御沟红叶深宫出，夹道金丸帝子留。游宴频呼女博士，宣传奔走大长秋。诏书新幸玉熙宫，绛阙红楼十二重。近臣宣旨催宫女，黄纸书名召乐工。乐工此日奏新声，过锦还闻乐府名。綵幄徐徐垂赵舞，绮筵缓缓按秦筝。赵舞秦筝曲不误，依稀记得君王顾。供奉时沾太液波，承恩特赐金茎露。君王闻此意无涯，更教煖阁奏琵琶。玉轸龙头传自古，镂金曲柄出皇家。才人婵娟方二八，调来银甲何纷错。一弹紫塞雁行斜，再弹内苑梅花落。天上新声人不识，梨园子弟新谱得。音节传来协律郎，坐中惊起龟兹客。汉皇此夜醉仙韶，中有佳人字阿娇。北地燕支开翠靥，南中杨柳拂纤腰。纤腰袅袅立风前，舞雪回风更可怜。学得娇歌胜子夜，妆成堕马杂金钿。深恩独在长生殿，宠爱三千一人擅。趋朝迢递七香车，侍辇飘飖九华扇。当年武帝李夫人，此日昭阳赵飞燕。深院还调镂玉琴，阿母承宣入禁林。富贵由来倾一世，恩荣长自赐千金。岂知一旦朱颜改，为雨为云竟谁在。白柰凄凉辞露台，明珠零落沈瑶海。哀蝉落叶冷虚房，罗袂无声欲断肠。一枝已绝琼田草，四两难寻西域香。自此君王不解颜，更闻洛邑满戈鋋。宫中寂寞唐山曲，内庭不召李延年。那堪烽火连京邑，万岁山前赤眉入。嬴女攀髯未解箫，湘灵泣竹难调瑟。金屋谁传宝辂回，玉鱼翻傍珠𥜗侧。煖殿春风自落花，白头宫监每长嗟。遥闻杜宇啼清昼，不见金衣望翠华。
过宋御教场址是累朝观潮处
作者：钟渊映
朝代：清
体裁：五言排律

尚忆宸游处，严城列会同。观涛临曲水，驰道拟回中。翠盖朝承露，芝旗晚引风。言驱七萃士，齐试六军雄。将帅咸思奋，君王自即戎。冯夷朝幕府，罗刹蔽艨艟。松下秦皇辇，云间夏后宫。瑞烟浮五色，仙乐听三终。白马来何疾，吴儿技最工。拔河传往事，超距倏乘空。喷薄凌春雪，氤氲接彩虹。蜃楼从地涌，鲛市与天通。杂奏鱼龙戏，仍论校猎功。湖山方宴会，襄汉已交讧。苑走胥台鹿，人悲朔塞鸿。惊沙屯铁骑，高柳挂雕弓。潮汐还从北，江流不向东。御堤尘飒飒，跸路草芃芃。渔父留金镞，征人走玉骢。平生怀古意，悽恻感飘蓬。
送友之湖南
作者：钟渊映
朝代：清
体裁：五言律诗

迢递天南路，崎岖阻客程。朝云神女庙，秋雨夜郎城。入暮悲湘瑟，维舟采杜蘅。故乡几万里，怅望若为情。
送朱彝尊之永嘉
作者：钟渊映
朝代：清
体裁：五言律诗

挥手去东瓯，春江绿水流。山花开未尽，二月下扁舟。落日催津鼓，微风引棹讴。谢公幽赏地，羡尔得重游。
送罗先生暂归西川
作者：钟渊映
朝代：清
体裁：七言律诗

白帝孤城落照悬，乡愁迢递武功天。将归故国无鸿雁，行过空山有杜鹃。剑阁风云通五尺，邛关烽火隔三川。明年巫峡生春水，好上东吴万里船。
减字木兰花·前题
作者：钟筠
朝代：清

菱花娇映。巧画娥眉难与并。上苑花开。无数飞红逐浪回。融融淑气。袅袅芙蕖初出水。燕语流香。寂寞重门春恨长。
减字木兰花·前题
作者：钟筠
朝代：清

风来水面。片片落花随涧转。莺语垂杨。佳句题成吐异香。曈曈旭日。惆怅春风空独立。嫩绿残红。人在芙蓉水阁中。
减字木兰花·春晓
作者：钟筠
朝代：清

晓莺破梦。九十春光谁与共。望眼迷离。粉蝶梨花一处飞。东风无力。小院回廊春寂寂。悄傍妆台。明镜无端引恨来。
减字木兰花·读余夫人《兰馨集》，偶摘佳句，填词寄怀
作者：钟筠
朝代：清

深深庭院。乍卷珠帘朝雨散。云外清江。花里琵琶应绕梁。梦魂飞去。却怪韶光留不住。远树风微。但见青山列画眉。
十六字令
作者：钟筠
朝代：清

堤。畔柳翩跹长短亭。行人去，几长见青青。
南乡子·送七姊还海昌
作者：钟筠
朝代：清

细雨动离愁。牙尺并刀记小楼。不道今宵真个别，难留。怪煞风前一叶舟。锦字莫沉浮。双鲤频看溪水流。三尺瑶琴还在壁，凝眸。指上宫商叹白头。
南歌子·寄七秭查夫人眉令
作者：钟筠
朝代：清

翠钿同时换，冰弦对月调。娥眉犹忆一般描。肠断离人，风雨听吹箫。寂寞愁春尽，殷勤记昨宵。休将短棹逐春潮。何日重来，研露共题蕉。
南歌子·寄四姊吴夫人山容
作者：钟筠
朝代：清

刺绣工夫巧，评棋逸兴赊。西园携手看蜂衙。无数闲情，都付夕阳斜。世事流如水，人情幻似花。一庭香雪冷窗纱。两地愁怀，应共此些些。
多丽·秋夜
作者：钟筠
朝代：清

倚回廊。西风初透罗裳。夜沉沉、碧天如画，银河远泻垂杨。问何处、野猿啼啸，曾经见、孤雁翱翔。绣户寒砧，谯楼戍鼓，数声和月到纱窗。回文字、争传苏蕙，愧杀谢秋娘。更何须，莺调蝶拍，柳舞桃妆。忆年时、花开旧院，黄鹂巧弄笙簧。按红牙、歌翻新律，擎玉斝、杯底生香。露冷烟青，桑移海换，教人底处问秋光。又无端、砌蛩悲咽，桐叶响银床。凝思里，夜阑人静，灯影幢幢。
意难忘·春日感怀，寄七妹查夫人
作者：钟筠
朝代：清

晓日烘窗，看柳眠花笑，做尽春光。远山横黛绿，碧水卸馀香。千叠意、九回肠。但抚景凄怆。任满庭、红情紫态，蝶乱蜂忙。堪伤去路茫茫。见寻春士女，逸兴如狂。偎花识面去，对月又相将。帆影断、暮云傍。有归雁成行。更那堪、花阴寂寂，月转西廊。
浣溪沙·初夏
作者：钟筠
朝代：清

开到荼蘼花已残。垂帘犹自怯春寒。困人时候雨连纤。燕子将雏声细细，荷钱虽小叶团团。一庭芳草绿如烟。
浣溪沙·和杨倩玉“那不教人说可怜”起句
作者：钟筠
朝代：清

那不教人说可怜。彩云吹断惜花天。娇春杨柳泣朝烟。莲子蜂房犹未结，桐丝凤啄已难粘。夕阳楼阁水如天。
浣溪沙·题杨倩玉闺友远山遗稿
作者：钟筠
朝代：清

怅望巫山一段云。落花飞絮奈温存。莫教容易诉离魂。蝴蝶枕前思旧梦，杜鹃声里泣馀春。凄风苦雨作黄昏。
满江红·春去
作者：钟筠
朝代：清

九十春光，看飞絮、凭空潇洒。昼渐永、短红长绿，香飘兰麝。寂寞燕归芳草岸，凄凉烟锁斜阳下。怎风轻云淡养花天，都催谢。梅花赋，莲花社。菱波皱，春山画。倚云屏兀坐，鸾笺慵砑。架上荼蘼吹晓雨，帘前鹦鹉调新话。更杜鹃啼血到无声，难留也。
点绛唇·秋闺
作者：钟筠
朝代：清

万籁无声，小园恰是深山静。惜花人病。懒向雕栏凭。月上高枝，枕弄芭蕉影。帘栊迥。西风绕定。挑落灯花冷。
爪茉莉·寄如嫂方眉士
作者：钟筠
朝代：清

独坐纱窗，听风凄雨苦。雕栏外、云歌柳舞。兽炉烟袅，有谁共、知心密语。又几回、漫托瑶琴，争奈琴心不许。寄题分韵，倚屏山、颦眉妩。蓦地里、闲愁无数。花笺砑就，难写愁肠千缕。细沈吟、试问愁来何处。为甚竟迷出路。
生查子·和钱淑仪查妇人
作者：钟筠
朝代：清

斜月逗湘帘，捲映银河浅。翠幕暮寒生，阵阵西风剪。蟋蟀入床头，似诉幽人怨。清影到梧桐，寂寞闲庭院。
蝶恋花·春闺
作者：钟筠
朝代：清

为惜明花春起早。人比花娇，添个莺簧巧。十二栏杆都倚到。东风牵惹游丝袅。嫩日窥窗风景好。青粉墙东，红紫光相照。结伴踏青闲斗草。只愁花信催人老。
西江月·题海昌陈相国夫人徐湘萍《拙政园词》后。
作者：钟筠
朝代：清

灯火平津阁上，莺花拙政园中。五云深处凤栖东。一枕辽西幽梦。苏蕙回文锦字，班家团扇秋风。龙吟鹤和几人同。声压南唐北宋。
阮郎归·送别长姊父夫人
作者：钟筠
朝代：清

临风洒泪唱骊歌。啼痕沁薄罗。小楼又见雁南过。秋风秋雨多。思缱绻，怨蹉跎。愁肠似掷梭。开轩对月问姮娥。此情可奈何。
湘春夜月·题莲因室遗集
作者：钟维则
朝代：清

近新霜，月风帘捲销魂。况是旅馆无聊，心事不堪论。知否天涯小住，笑浮踪无定，同是萍根。便商量慰籍，怎生遣得，昔梦前尘。疏钟古寺，悲笳雉堞，凉月朱门。刻翠裁红，便琢就新词丽句，都是愁痕。悲秋病酒，更那堪、客里深春。这节序、恼人间没个君苗，拌掷笔砚全焚。
天仙子·送春
作者：钟蕴
朝代：清

花飞顿觉韶光尽。黄鹂相唤愁相应。凭栏徒倚不胜情，推妆镜。穿花径。花枝憔悴疑同病。愁怀怕共东风竞。冉冉绿阴何骤盛。园林满目但伤神，春无剩。留难定。琴弦慵整人初静。
如梦令·春暮
作者：钟蕴
朝代：清

揽镜朝来无绪。帘外花飞如许。林际子规啼，又见荼蘼细雨。春去。春去。却问春归何处。
如梦令·病起
作者：钟蕴
朝代：清

抱病恹恹懒锈。怯怯腰肢如柳。睡起捲珠帘，恰恰莺啼时候。声逗。声逗。唤得深闺人瘦。
小重山·寄翁少君
作者：钟蕴
朝代：清

旧日春风过旅堂。海棠初放处、倚斜阳。帘栊手炷博山香。思往事、两两试红妆。挥手恨添长。燕子憔悴后、尽思量。怀君寻梦转回廊。残红和、泪落染罗裳。
少年时·即事
作者：钟蕴
朝代：清

东南日出照庭隅。风影隔窗虚。细草栏杆，轻烟帘幕，天气困人初。梦魂一晌闲无绪，耽搁绣工夫。慵整菱花，怕听莺语，心事尚模糊。
重叠金·美人晓妆
作者：钟蕴
朝代：清

雨声一夜黏花足。柔枝低压阑干曲。晓起薄罗裳。微微指甲凉。镜中憔悴后。妆点偏益瘦。瘦到不堪时。犹然去画眉。
长相思
作者：钟蕴
朝代：清

针懒拈。香懒添。仲春天气喜游园。相呼杨柳边。爱春妍。惜春旋。一夜催残风雨天。飞花满画帘。
长相思·赠画上美女
作者：钟蕴
朝代：清

丹青手。谁人有。能描一种丰姿否。好是鸳鸯偶。颦眉久。时低首。深情应为春相负。春去难消受。
鹊踏枝·游园
作者：钟蕴
朝代：清

眼见秋来秋已尽。红蓼开残，秋也无光景。竹外渔歌低自应。一溪落日平如镜。薄暮轻寒霜降近。斗草篱边，翠色看犹嫩。怪煞主人常抱病。从教芜秽黄花径。
鹊踏枝·赠邻女
作者：钟蕴
朝代：清

幼女性情天异慧。红杏窗前，爱把新妆试。怨粉愁香如有意。相思未解真滋味。露湿春枝花更丽。半面含娇，的的争明媚。深院垂杨门昼闭。春风何限登楼思。
鹧鸪天·寄九妹
作者：钟蕴
朝代：清

一春愁颦两蛾眉。花自芳妍人自悲。蛱蝶穿花浑似梦，少年风味杳难追。频折柳，试春衣。乱红深处鸟争啼。生憎呢喃双燕子，飞来飞去共差池。
赠曾国藩联
作者：钟西芸
朝代：清
体裁：联

文中子之门出将相；郭令公所至如天人。
十载
作者：钟谏
朝代：清
体裁：五言律诗

十载如今日，长年亦苦愁。草深周子宅，月散庾公楼。弄笛招黄鹤，疏池引白鸥。平生江海志，雁䳱野塘秋。
观吴巨手画歌
作者：钟谏
朝代：清
体裁：古风

吴生高奇世无匹，眸子烱烱当秋日。文苑风流自许豪，闭户穷愁人不识。少年百事皆能工，画画一日来神功。江天潇洒势独出，苍苍咫尺千奇峰。细莎软草江头绿，山静无言流断续。空让陶潜归去来，鸡犬桑麻武陵曲。吴中先辈沈与文，挥毫疾走追其群。一时翰墨照光采，九天唾落春空云。吾观此事非小术，吴生下笔重心得。今时作者但写真，秋毫岂是神明力。误落尘埃二十年，时闻云水思悠然。对君此画不肯住，从买山阴道上船。
暮春书事兼怀义俶子青诸昆季
作者：钟辕
朝代：清
体裁：七言律诗

软尘十丈柳青青，紫陌流莺三度听。客久奚奴曾负气，梦归乡井转愁醒。杨花似雪娥江水，莲叶如钱历下亭。为问枫香兄弟辈，鸱囊蜡屐几回经。
暮春书事兼怀义俶子青诸昆季
作者：钟辕
朝代：清

软尘十丈柳青青，紫陌流莺三度听。客久奚奴曾负气，梦里乡井转愁醒。杨花似雪娥江水，莲叶如钱历下亭。为问枫香兄弟辈，鸱囊蜡屐几回经。
送王思远之任唐山
作者：钟辕
朝代：清

诗人年少便为郎，巏嵍花封百里长。听事昼闲双鹤唳，印床春暖七弦张。前途村落随车雨，回首京华选佛场。他日若旋骢马辔，朝班争看小渔洋。
凉亭联
作者：钟雨亭
朝代：清
体裁：联

桃源此去无多路；萍水相逢有夙缘。
嘲人家争讼
作者：钟雨亭
朝代：清
体裁：联

曹阿瞒乱世奸臣，招兵纳将，灭蜀吞吴，得意洋洋，定必踏平二国，谁知容道遇云长，潼关逢孟起，一命岂难逃乎？光景无多，转盼竟归司马；刘先主雄才大略，布德行仁，怜贫恤老，小心翼翼，况教功盖三分，纵使出师征北魏，除暴缚南蛮，群凶真易服矣，明良有庆，举头共见飞龙。
新春联
作者：钟雨亭
朝代：清
体裁：联

前面一峰尖，看左岭右峦，舒蕊含华千树艳；后方三崛绕，喜和风暖日，萱花兰草满庭芳。
设教门联
作者：钟雨亭
朝代：清
体裁：联

术蛾愧无成，敢施化雨频悬帐；闻鸡须起舞，好趁春风快着鞭。
谢姓宝树堂
作者：钟雨亭
朝代：清
体裁：联

宝鼎宗彝，万载明禋崇肸蚃；树功立业，千秋族聚庆斯螽。
如梦令·五月十五夜
作者：钟青
朝代：清

皓月柳梢堪恋。风散榴花片片。总是一情痴，可惜流光如电。倚遍。倚遍。花影遮人半面。
惜分钗·海棠
作者：钟青
朝代：清

情难判。春时半。东风爱拂初醒面。晓烟笼。碧霞容。态若轻云，醉舞腾空。溶。溶。何人伴。肠应断。疑嗔疑笑胭脂浅。思无穷。恨谁同。月色扶来，梦入闺中，重。重。
浪淘沙·寄眉令妹
作者：钟青
朝代：清

寂寞久临风。敛步从容。春来懒玩小墙东。怕他撩乱花飞处，芳草茸茸。忆别恨匆匆。失语无穷。何如那日莫相逢。可惜一番光景好，心与谁同。
西溪子·梨花
作者：钟青
朝代：清

淡荡相宜月下，媚态光宜朝夜。曲栏边，人不见。愁无限。错嫁东风难恋。零落晓枝头。一春休。
北河
作者：钟骏声
朝代：清

好风如缕月如圭，破晓乘轺西复西。野涨忽迷三里渡，村讴犹唱六郎堤。一鞭古驿寻沙远，几树垂杨映水低。稍喜红曦犹未透，趁凉且自过前溪。
广武驿
作者：钟骏声
朝代：清

断镞埋枪何处寻，我来广武一沈吟。英雄竖子皆尘土，落日长河自古今。且喜清时无列燧，欲消溽暑指疏林。匆匆驱马荒原下，那有闲情叹不禁。
正月十六日发阆州出郭门有作
作者：钟骏声
朝代：清

一出郊原便有情，春风如客喜相迎。好山示我荆关画，流水清于鼓吹声。豆麦盈坡新雨足，松杉交翠古香生。篮舆镇日无些事，聊且支颐看晚晴。
渡涪江
作者：钟骏声
朝代：清

盈盈带水绕溪塍，两岸峰峦叠几层。一幅丹青摹道子，涪陵何必逊嘉陵。
花林驿
作者：钟骏声
朝代：清

古驿无人出，空江拨棹行。崖喷双瀑健，云放一峰晴。秋思真如水，邮签不计程。问谁于此住，羡尔乐躬耕。
谒胡文忠祠
作者：钟骏声
朝代：清

粤水惊波接石头，狼烽四逼楚乌愁。心忧天下筹全局，力挽狂澜扼上游。壮志早从黔守立，奇勋先向皖江收。馨香食报公何忝，独恨身歼不少留。
挽张之洞联
作者：钟鹤年
朝代：清
体裁：联

学问贯今古中西，开廿三省文明，公为领袖；勋名媲曾胡左李，历四十年劳瘁，帝鉴清忠。
山行
作者：钦善
朝代：清

人自山中出，方知有路通。磨盘转圆曲，蚁窟走玲珑。莎草荒亭绿，山矾古墓红。陡然临绝涧，俯首瞰长虹。人家图画里，茅盖紫泥墙。有力供樵牧，无田种稻粱。从禽藏险谷，舆客上高冈。纾困猫头竹，三年两度长。
山行·其一
作者：钦善
朝代：清

人自山中出，方知有路通。磨盘转圆曲，蚁窟走玲珑。莎草荒亭绿，山矾古墓红。陡然临绝涧，俯首瞰长虹。
山行·其二
作者：钦善
朝代：清

人家图画里，茅盖紫泥墙。有力供樵牧，无田种稻粱。从禽藏险谷，舆客上高冈。纾困猫头竹，三年两度长。
数花居感旧作
作者：钦善
朝代：清

浮云心事碧溪边，涓水西流感逝川。隔槛莺花交旖旎，对床词赋尽流连。香浓怕卷风前幔，墨淡愁书月下笺。重过空廊文物尽，井梧犹自绿含烟。
楼上
作者：钦善
朝代：清

楼上镫光一穗青，五更骤雨扑窗棂。不平短剑鸣书榻，无力残花堕瓦瓶。倚槛横眠身活脱，拂衣长啸气高冥。诘朝一饭知何处，独立濠梁看水萍。
游摄山
作者：钦善
朝代：清

日暮缆扁舟，一望好山色。中有高隐流，浮名招不得。庶几一遇之，扪萝循石壁。遐哉箨冠人，幽居竟无迹。斜阳照深涧，松影千寻直。下有离离花，药名半可识。欲采未携筐，此来殊浪掷。思古不能忘，久坐迎贤石。落叶如洒雨，峦气骤然黑。无风疑有风，过耳一声砉。我尚畏山精，未敢谈服食。
燕子矶
作者：钦善
朝代：清

水云飘渺岫云微，滚滚洪流怒截矶。江势欺山吞不尽，万峰群伏一峰飞。
述怀
作者：钦善
朝代：清

空楼明月光，照我秋衣裳。衣裳轻且薄，夜久生微凉。微凉凉到骨，瓦上淡有霜。倚槛一俯仰，地迥天路长。此身从何来，偶然有姓氏。与世相浮沈，蹈义为谁死。盗蹠固已非，伯夷未为是。庸庸各自保，智哉当路子。
述怀·其一
作者：钦善
朝代：清

空楼明月光，照我秋衣裳。衣裳轻且薄，夜久生微凉。微凉凉到骨，瓦上淡有霜。倚槛一俯仰，地迥天路长。
述怀·其二
作者：钦善
朝代：清

此身从何来，偶然有姓氏。与世相浮沈，蹈义为谁死。盗蹠固已非，伯夷未为是。庸庸各自保，智哉当路子。
岁朝万玉庵看梅
作者：钦琏
朝代：清

西郊梅最古，影傍石栏斜。根浥前朝露，枝开隔岁花。风流传太守，幽冷属僧家。不用罗浮去，横看万树霞。
过古林庵赠圆通上人
作者：钦琏
朝代：清

蒲庵十笏寄深山，白昼柴扉已掩关。尘迹不来茅舍里，炉烟时袅树林间。梅当缺处还须补，竹绕篱边莫教删。我实爱君无俗虑，欲携书卷共追攀。
中秋前一日雨中泛舟诣学耕堂晤黄荛圃即题其梅花吟卷
作者：钮树玉
朝代：清

万重花气压春云，一片瑶光恋夕曛。旧梦不离香雪海，绝怜伴侣邈难群。画里寒香尚未残，清词娓娓出吟坛。维摩灭度洪崖逝，从此春山不忍看。
中秋前一日雨中泛舟诣学耕堂晤黄荛圃即题其梅花吟卷·其二
作者：钮树玉
朝代：清

画里寒香尚未残，清词娓娓出吟坛。维摩灭度洪崖逝，从此春山不忍看。
婴桃瓦当歌
作者：钮树玉
朝代：清

婴桃转舍最后出，甘泉平乐纷流传。懈予昔箸新附考，谬以含鸟笺青编。婴之为义乃言小，当春特荐登豆笾。木旁增益起后世，转使正义生缠牵。陈君一跋特明畅，扫除异说归真诠。斲冰积雪临岁杪，故乡景物偏流连。灵威大文不可见，韩陵片石频磨研。古来篆籀日漫漶，赖有金石余雕镌。幸矣斯器藏大雅，岂令过目同云烟。
感兴
作者：钮树玉
朝代：清

古人成一艺，心力为之瘁。苟欲徇人好，岂能臻绝诣。汲汲夸毗子，于旨本无会。目此自矜奇，徒增识者喟。白玉委泥沙，燕石竞什袭。贵贱良有时，凿枘安能入。习俗信难移，畸人甘独立。抱璞亦何伤，每病卞和泣。门户生水火，偏执成支离。豪釐忽千里，一失不可追。恬淡害自远，盛满人莫规。大道本无隐，盲者何由窥。载舟与覆舟，水性本无二。势成在一激，天道亦人事。厝火于积薪，安得不熛炽。处处而守常，纷纷焉足恃。
感兴·其一
作者：钮树玉
朝代：清

古人成一艺，心力为之瘁。苟欲徇人好，岂能臻绝诣。汲汲夸毗子，于旨本无会。目此自矜奇，徒增识者喟。
感兴·其三
作者：钮树玉
朝代：清

门户生水火，偏执成支离。豪釐忽千里，一失不可追。恬淡害自远，盛满人莫规。大道本无隐，盲者何由窥。
感兴·其二
作者：钮树玉
朝代：清

白玉委泥沙，燕石竞什袭。贵贱良有时，凿枘安能入。习俗信难移，畸人甘独立。抱璞亦何伤，每病卞和泣。
感兴·其四
作者：钮树玉
朝代：清

载舟与覆舟，水性本无二。势成在一激，天道亦人事。厝火于积薪，安得不熛炽。处处而守常，纷纷焉足恃。
秋雨叹和杜少陵韵三首中秋前一日雨中泛舟诣学耕堂晤黄荛圃即题其梅花吟卷·其一
作者：钮树玉
朝代：清
体裁：七言绝句

万重花气压春云，一片瑶光恋夕曛。旧梦不离香雪海，绝怜伴侣邈难群。
辰龙关
作者：钮汝骐
朝代：清

飞将急前锋，危关实要冲。虚声经亥豕，间道出辰龙。六诏惊天降，群蛮扫地从。皇威清万里，徼外乐耕农。
题黄夫人寄升庵诗后
作者：钮汝骐
朝代：清

猜忌君臣际，乖离夫妇间。百年悲死别，两地梦生还。市上簪花髻，闺中损玉颜。至今传锦字，流唱满南蛮。
修塘谣
作者：钮琇
朝代：清

朝闻官兵至，暮下修塘檄。官塘不修误军机，官塘修时民罹厄。泥一斗，砖一箕，负之担之向水涯，尽是塘夫膏与脂。皇天不识塘夫苦，淫雨增波啮塘土，官吏督修猛于虎。杵声薨薨筑且坚，急素私例时加鞭。泣言官人勿加鞭，囊中尚馀卖儿钱。
感事
作者：钮琇
朝代：清

赭服南冠两鬓华，却携妻子系天涯。春风客泪河桥柳，夜月乡心驿路笳。恸哭范滂犹有母，飘零张俭已无家。只今知己多豪侠，空忆当时广柳车。
春草
作者：钮琇
朝代：清

不信繁华事已空，伤心南浦复蒙蒙。何年陵寝斜阳外，几处亭台暮霭中。历乱影连流水碧，萋迷香衬落花红。多情陌上双蝴蝶，犹是飞飞失故丛。
白水县署后堂联
作者：钮琇
朝代：清
体裁：联

丹毫一点，乃吾民利害攸关，须念悖出必将悖入；白日三竿，即尔室公私毕照，莫谓知显不在知微。
秋日病寓江城丰翠园
作者：钮琇
朝代：清

绿阴孤阁晚来登，极目风烟望几层。万堞暮云寒戍鼓，一江秋雨暗渔镫。思归菊已荒彭泽，病渴人还卧茂陵。欲向君平问出处，浮沈身世总难凭。
秋雨叹和杜少陵韵三首
作者：钮琇
朝代：清

羲和投鞭白日死，满堂水衣苍色鲜。滩声潺湲入秋耳，更惊斛麦须千钱。东风萧萧吹雨急，茅茨数点波间立。菽沉禾烂不可收，舟居嫠妇中宵泣。市人喧语何纷纷，防河府帖来如云。三日河夫点行急，惨淡骨肉须臾分。阴霾迷天白昼黑，荷锸河干不暂息。寄言家人已无食。卖儿街头莫论值。积阴六旬指可数，城中十室九无堵。去年年丰时亦和，何事今秋独淫雨。雨狂声撼草堂寒，行厨薪湿晨炊难。闻道长安久赤地，弘羊拜爵河流干。
秋雨叹和杜少陵韵三首·其一
作者：钮琇
朝代：清

羲和投鞭白日死，满堂水衣苍色鲜。滩声潺湲入秋耳，更惊斛麦须千钱。东风萧萧吹雨急，茅茨数点波间立。菽沉禾烂不可收，舟居嫠妇中宵泣。
秋雨叹和杜少陵韵三首·其三
作者：钮琇
朝代：清

积阴六旬指可数，城中十室九无堵。去年年丰时亦和，何事今秋独淫雨。雨狂声撼草堂寒，行厨薪湿晨炊难。闻道长安久赤地，弘羊拜爵河流干。
秋雨叹和杜少陵韵三首·其二
作者：钮琇
朝代：清

市人喧语何纷纷，防河府帖来如云。三日河夫点行急，惨淡骨肉须臾分。阴霾迷天白昼黑，荷锸河干不暂息。寄言家人已无食。卖儿街头莫论值。
题方石居赠忍公用吴愧庵先生韵
作者：钮琇
朝代：清

方庭修竹绿如围，琴榻书床识静机。紫朮夜舂供客饭，白云秋制入山衣。落花径曲呼童埽，斜日林空放鹤归。最喜远公宽酒戒，虎溪乘月叩禅扉。
洞霄宫怀古
作者：钱一清
朝代：清

落日照松竹，山中风气寒。我来凭吊古，谁与共还丹。抚掌泉心涩，舞蛟亭翠残。可怜为圃客，当日尽仙官。邓志喜时出，陈君锓板勤。地灵原首望，天柱更三分。没骨难寻箬，无心且看云。大丹如易与，妙道不传文。
洞霄宫怀古·其一
作者：钱一清
朝代：清

落日照松竹，山中风气寒。我来凭吊古，谁与共还丹。抚掌泉心涩，舞蛟亭翠残。可怜为圃客，当日尽仙官。
洞霄宫怀古·其二
作者：钱一清
朝代：清

邓志喜时出，陈君锓板勤。地灵原首望，天柱更三分。没骨难寻箬，无心且看云。大丹如易与，妙道不传文。
上巳后八日集大文斋时鹤年醉甚予复围棋因记二首·其一
作者：钱万里
朝代：清
体裁：七言绝句

灯灺香残覆玉卮，暗闻花气月盈墀。忽言词客风流减，看取郎当被酒时。
上巳后八日集大文斋时鹤年醉甚予复围棋因记二首·其二
作者：钱万里
朝代：清
体裁：七言绝句

更倚微酣较奕迟，莫因胜负几回思。只愁别后临空局，相对茫茫未有期。
又绝句二首·其一
作者：钱万里
朝代：清
体裁：七言绝句

空闻落叶哽寒螀，久巳甘心短布裳。碧落茫茫人竟去，小姑不是本无郎。
又绝句二首·其二
作者：钱万里
朝代：清
体裁：七言绝句

为悟无生结净缘，时时莲座礼金仙。早知一死终难谢，何事沈吟二十年。
怀翁纪长
作者：钱万里
朝代：清
体裁：五言律诗

翁子文章伯，飘零极可怜。但垂城下钓，谁给酒家钱。才大偏牢落，时平独播迁。九峰归未得，头白鹉湖边。
悼亡·其一
作者：钱万里
朝代：清
体裁：七言律诗

旅食梁园方黯然，归来紫燕已成烟。惊心道路轻千里，抱病房栊定几年。玉尺金刀閒永昼，清灯疏磬失芳缘。兰岩终古栖双鹤，肠断松林霞馆边。
悼亡·其二
作者：钱万里
朝代：清
体裁：七言律诗

日静妆台蛛网尘，昆邱那复辗飙轮。但馀簪珥遗诸侍，始信鸳鸯误早春。只影忽分兄妹远，十年未字舅姑贫。胸前不带怀仙草，那得芳魂入梦频。
闻施孺人之讣赋寄令子大文客子
作者：钱万里
朝代：清
体裁：七言律诗

江湖每叹索居频，报讣书来益怆神。与尔各怀终古恨，怜予犹有北堂亲。烟封马鬣期将近，奁锁熊丸迹已陈。一束生刍双涕泪，相看俱是素衣人。
除夕
作者：钱万里
朝代：清
体裁：五言律诗

旅馆倾椒酒，酣歌烛泪垂。艰难为客易，寂寞觉春迟。寄食惭颜面，依人度岁时。高堂双鬓白，群从赖扶持。
题沈秋浦画故事小影六首 其一 东山丝竹
作者：钱万里
朝代：清
体裁：七言绝句

由来山水有清音，万籁萧然意自深。何必也乘安石兴，教成歌舞费黄金。
题沈秋浦画故事小影六首 其三 北平射虎
作者：钱万里
朝代：清
体裁：七言绝句

芸香辟蠹日悠然，皓首穷经自可怜。愿学陇西猿臂种，短衣射猎度馀年。
题沈秋浦画故事小影六首 其二 醉草清平
作者：钱万里
朝代：清
体裁：七言绝句

名花倾国倚春晖，赋罢清平兴欲飞。捧砚有人频顾盼，定应怜尔不胜衣。
题沈秋浦画故事小影六首 其五 采菊东篱
作者：钱万里
朝代：清
体裁：七言绝句

飘然逸致似渊明，时向篱边数落英。知尔有才誇八咏，閒来为我赋閒情。
题沈秋浦画故事小影六首 其六 羊裘垂钓
作者：钱万里
朝代：清
体裁：七言绝句

水碧山青野鸟哀，多君也把钓竿来。故人谁是刘文叔，何事披裘坐钓台。
题沈秋浦画故事小影六首 其四 卧游赤壁
作者：钱万里
朝代：清
体裁：七言绝句

苍茫白露正横秋，万顷波光一叶舟。独自叩舷孤梦醒，前身应记到黄州。
余于庚辰三月三日从金桧门先生渡滹沱河赴赵州今先生归道山余以落拓浪游复过此河怆然有作
作者：钱世锡
朝代：清

忆昨风光上巳天，双旌婀娜大堤边。髯仙控鹤今何处，走马寒烟一惘然。
山径晓行
作者：钱世锡
朝代：清

畏寒蒙絮帽，车上宿酲醒。诘屈穿山曲，琳琅掣晓铃。霜侵牛背瘠，树暗虎风腥。东望朝晖满，蛾眉一带青。
平湖书斋冬日偶题
作者：钱世锡
朝代：清

千仞云霄让凤翎，两三冻雀共空庭。放歌天地纷哀乐，落魄江湖任醉醒。与我有恩窗日暖，去人何远海峰青。琅然年少书声好，犹爱深宵与细听。
春日读杜偶成
作者：钱世锡
朝代：清

迟日江山物向荣，杜陵老去未忘情。桃红竹翠郊扉晚，苦说中年召贾生。
枕上听潮
作者：钱世锡
朝代：清

窗虚月影微，幽人梦未稳。忽复骤松风，响入空际远。初来何突怒，渐乃呜咽反。试写入冰弦，绝胜听笙阮。鬼神巧节奏，雄壮亦婉娩。斯须归寂然，翕辟悟根本。
看西涧作画戏作长句
作者：钱世锡
朝代：清

村优登春台，歌舞眩儿童。儿童观剧亦何乐，但爱官人乌帽穿袍红。世人看画亦论诗，何异村童看剧短识知。白描高手屏不爱，惟爱十斛涂胭脂。西涧作画如作诗，沈吟取格每逾时。忽然有得快落笔，雨叶风枝随手为。劝君伸纸弗高格，多画牡丹多著色。商彝周鼎弃沟渠，吴门药制宣炉百金直。我今颓唐百不惜，胡琴碎市亦何益。望君画贵多直钱，分我润笔沽酒吃。
真定
作者：钱世锡
朝代：清

昔日繁华地，雄于燕赵间。春风元石冢，明月紫微山。野旷蓬恒卷，城荒柳自闲。迢迢芳草色，绿遍井陉关。
自岢岚往保德山行杂诗
作者：钱世锡
朝代：清

盘盘山中路，巧作螺纹旋。将东反向西，似帆随湘转。上坡若挽船，蹭蹬疲驴战。下坡如放溜，坦迤势趁便。壁立黄土堆，突兀已厌见。不定岭云姿，无名野花茜。晋地何寥阔，马蹄踏将遍。
蔇斋先生用看画韵作诗招饮叠韵奉答并柬西涧
作者：钱世锡
朝代：清

催耕布谷村村同，陌头馌饟妇与童。插秧望雨雨不足，到晚怕见林霞红。田家风景爱诵储王诗，杜陵深意人未知。夏日夏夜发永叹，视彼储王秀句腻若脂。蔇斋先生百无事，讲求诗律闲居时。量晴课雨偶有作，兴到不烦绳削为。疏疏落落见风格，洗尽脂粉留真色。酒酽要本泉味甘，弓良先辨木纹直。朝来以诗代柬招我饮，谓我有酒不饮良可惜。守株刻剑愚被嗤，镂冰炊沙巧无益。何如酩酊听秧歌，白杨梅熟尽堪吃。
过补山编修寓舍小饮论文
作者：钱世锡
朝代：清

古人绝学不易寻，小技雕虫曷足喜。聪明无多好自炫，立谈早已见底里。乡里小儿徵逐游，衣冠楚楚蜉蝣比。杜门无人共读书，怜余伥伥瞽者似。不殖将落难自树，老大无成伊何底。知公韬晦含内心，质有其文斯真美。关中风气推独厚，导源须从子张子。从来吕马俱人豪，强立不反基寸累。布帛菽粟能活人，何用珠玉及锦绮。亦有潜德及草莱，独行君子二曲李。贞松古柏凌烟霜，不与花草随风靡。华而不实终何有，羊质虎皮安足齿。小饮醺然得畅谈，心花怒生粲珠蕊。根柢不存喜弄笔，恐与古人作奴婢。
嘉定州
作者：钱中枢
朝代：清

地势九峰合，人烟四望稠。江流清见底，木叶翠无秋。渔户獭为网，山家竹作楼。亦知汉嘉守，真个胜封侯。
登白云寺途中即景
作者：钱中枢
朝代：清

日日泥途困客程，穿岩还仗篾兜轻。人间险阻穷今日，眼底山川冠此生。黄蝶趁花纷梦影，飞泉落石走雷声。白云已别吾心在，松柏森森逗晚晴。
咏寓中葵花
作者：钱中谐
朝代：清
体裁：七言律诗

一点葵心竟未枯，萧辰还见漾红柎。雅知杞菊芳非晚，转觉松篁韵不孤。弱植那堪凌劲草，衰丛偏得媚寒芜。朱门讵少移根地，可似荒庭卫足无。
少年
作者：钱中谐
朝代：清

少年游侠五陵豪，意气如云照锦袍。寒锁画楼封豆蔻，春回别馆醉葡萄。惯抛金弹飞黄捷，学舞龙泉太白高。行乐不须辞秉烛，朱门台榭易蓬蒿。
白雁
作者：钱中谐
朝代：清

白雁初临楚泽来，孤飞正值苇花开。影迷积雪望难极，声入晓霜清更哀。闲共云烟相掩映，偶逢鸥鹭不惊猜。却疑玉塞辛勤久，历尽风霜毛羽摧。
读成帝内传
作者：钱中谐
朝代：清

汉武求仙日，危楼四望开。温传青鸟至，空候白云来。玉露虚芝馆，金风冷桂台。茂陵终寂寞，谁与望蓬莱？
中秋夜述怀
作者：钱之青
朝代：清

去年醉月曲江头，绿酒红牙记胜游。今夜中秋形对影，故人还复上南楼。
宿村家
作者：钱之青
朝代：清

入夜投村路，家家列炬迎。长官无善政，父老自多情。敢谢盘中黍，相期垄上耕。夜阑闻笑语，今岁喜丰盈。
归途作
作者：钱之青
朝代：清

客久馀蓬鬓，归途负薜萝。儿童皆晋语，舟子自吴歌。茅屋秋风破，原田荒草多。所欣安梦寐，依旧硕人薖。
归里后亲朋枉过有作
作者：钱之青
朝代：清

吾家聚族居，比邻皆亲友。念我远道归，胥来问安否。回首出门初，变迁几八九。门庭半更新，旧存惟榆柳。尊长既凋零，辈行俱老丑。远归非不适，离别苦太久。追往更抚今，恐作穷独叟。重感丈人情，为我治斗酒。斗酒不复却，丈人前致辞。消长各有数，聚散亦有时。陈迹已往矣，良会喜在兹。尔我不相见，谁为把酒卮？况今逢令节，日永熏风吹。丹华耀榴火，圆叶滋荷池。子其爱景光，烂醉毋推辞。闻言散幽怀，醉乡同赴之。去年当此日，触热方驱驰。
归里后亲朋枉过有作·其一
作者：钱之青
朝代：清

吾家聚族居，比邻皆亲友。念我远道归，胥来问安否。回首出门初，变迁几八九。门庭半更新，旧存惟榆柳。尊长既凋零，辈行俱老丑。远归非不适，离别苦太久。追往更抚今，恐作穷独叟。重感丈人情，为我治斗酒。
归里后亲朋枉过有作·其二
作者：钱之青
朝代：清

斗酒不复却，丈人前致辞。消长各有数，聚散亦有时。陈迹已往矣，良会喜在兹。尔我不相见，谁为把酒卮？况今逢令节，日永熏风吹。丹华耀榴火，圆叶滋荷池。子其爱景光，烂醉毋推辞。闻言散幽怀，醉乡同赴之。去年当此日，触热方驱驰。
风阻岳州
作者：钱之青
朝代：清
体裁：五言律诗

帆指潇湘去，其如风雨何？秋声岳阳树，寒色洞庭波。欸乃渔歌起，微茫雁影过。昔贤临望外，触绪感怀多。
鲜民悲罔极也
作者：钱之青
朝代：清

鲜民不如死，我生遭不造。父兮生不见，母兮丧何早。茕茕失所依，鞠育赖祖考。涕泣授《诗》《书》，嘻笑索梨枣。弱冠未成人，吾祖复终老。因顿里闬间，奔走长安道。薄宦逾中年，牧民谢机巧。恐贻父母羞，中心石皓皓。所伤茕独身，反哺愧禽鸟。虽有牲牢祭，何如菽水好。虽有锡命荣，拱木已枯槁。茫茫夜台灵，漠漠故垄草。哀哉罔极恩，长号呼彼昊。
台阳笔记题词
作者：钱之鼎
朝代：清

鳀壑横云蛋海烟，双门高削护沙田。乘风少壮功名事，曾在扶桑万里天。
修德观问道碑
作者：钱九府
朝代：清

古观犹存间道名，遗碑孤立几朝更。龙蛇隐现风雷断，赑屃摧残稷黍平。笔力饶能师逸少，文心加怪祖庄生。神仙不信真无死，极目荒原吊广成。
别离曲
作者：钱九府
朝代：清

别离苦别离，顷刻天一涯。斟酌临别语，无使忆来悲。日月不停川不息，安得男儿无驱驰。聊将杯中物，重订归来时。来春未为晚，所虑惑愆期。车马侍道旁，加策竟去之。眼见车遥遥，不闻马萧萧。独余千重恨，压断万里桥。桥头杨，断还续，祝尔早黄复早绿。
杨柳词
作者：钱九府
朝代：清

行行东陌头，杨柳垂烟雾。昨日我故人，归去从此路。迢迢东望眼，全被汝遮住。
送乡人
作者：钱九府
朝代：清

送尔还乡去，西风作意寒。人家如我问，莫道客衣单。
龙潭道中
作者：钱九韶
朝代：清

十里龙潭寺，崎岖路不平。依林听鸟啭，隔水看云生。岩屋门相对，山桥板自横。烟霞随杖履，疑在画中行。
忆王孙
作者：钱令芬
朝代：清

风疏雨细鸟声阑。花信频催到牡丹。几回斜倚玉栏杆。怯衣单。不分春阴如许寒。
清平乐
作者：钱令芬
朝代：清

闲扃绣户。静听潇潇雨。料得杏花红渐吐。已过清明时序。铜壶忽转三更。银缸一点还明。惊破闺中残梦，无端勾起离情。
固关道中
作者：钱以垲
朝代：清

空山夜半听村鸡，肃肃征鞍直指西。谁凿五丁千仞壁，忽封三晋一丸泥。危崖侧足防蛇迹，密箐垂鞭刺马蹄。呼吸岭头通帝座，问天应不藉丹梯。
望罗浮山长歌
作者：钱以垲
朝代：清

我闻罗浮两山称最奇，往往风雨为合离。曾传浮海两成一，铁桥万丈中联之。奇峰四百三十二，芙蓉朵朵青纷披。遥指飞云尤峻绝，三峰错立相肩随。麻姑玉女不可辨，石楼双峙徒依稀。更闻稚川留丹灶，土丸遇疾能医治。野人黄氏实高弟，鸡犬上升河独遗。旧庐传有瘖虎卧，人间游戏谁其知。石臼犹存千年物，咄咄异鸟呼药师。朱明青霞洞深窅，悬泉千尺空中飞。山神能遣五色雀，远迎嘉客疑相期。蝴蝶如轮亦异彩，得茧聊当天孙丝。更吟东坡松风句，梅花万树情依依。美人一去影缥缈，师雄清梦无乃痴。我披图经豁心意，仙凡迥隔长相思。晴窗遥睇徘徊久，何当奋袂探灵芝。野人踪迹或许值，愿续古树新题诗。
谒南海神庙
作者：钱以垲
朝代：清

南极开瓯骆，神祠镇海天。祝融尊帝鲦，朱鸟次宫权，漭沆乾坤大，光华日月旋。翠旗张贝阙，鲸浪息戈船。离丽文明会，扶胥赫濯先。九苞腾凤岭，八柱翼星躔。狮虎高蹲户，蛇犀伏执鞭。后有蛇犀山。鹏池抟角上，鱼目漾珠圆。禋类同柴望，旂常耀鼎镌。典崇天宝载，文纪至和年。庙貌丹青古，馨香俎豆专。丰碑全籀篆，法器半珠蠙。佳气承尧日，祥风应舜弦。梯航来恐后，鹣鲽贡争前。圣主威灵远，王言翰墨宣。多时收飓母，几处息蛟涎。圭璧方坛肃，鸾龙匾额悬。皇华陈祝赞，典祀洁牺牷。碧甃云生殿，雕梁景射砖。金题光闪闪，铜鼓震阗阗。斋祓抠衣入，趋蹡执事虔。木绵团锦伞，孔雀灿金钱。拄笏山难舍，乘潮䋏漫牵。波罗行复把，归棹兴悠然。
隰州杂感
作者：钱以垲
朝代：清

山氓少机巧，所习惟耘耔。叱牛登峻坂，力尽敢言疲。高原无灌溉，甘雨赖及时。往往春夏间，偏苦霢霂迟。寒威又独蚤，秋半草木衰。未及实坚好，霜雪摧残之。况乎山地瘠，挥锄石累累。纵令雨旸若，未可篝车期。我黍饷农夫，仰望苍昊慈。岁岁大有年，庶勿嗟仳离。人丁分上下，有丁苦无田。算缗但计口，不问陌与阡。当其催科时，比户最可怜。土窑一破甑，弃之远播迁。人去丁不去，籍在焉得蠲。邻里代之输，展转相株连。及其岁已久，他乡长曾元。忽闻踪迹存，重趼敛丁钱。我欲除此困，税额防虚悬。绘图思郑侠，悯此芃独先。民居似蜂房，穿壁为营窟。其外低作垣，遥见窗户列。老翁负薪归，崄巇行䠥？。少妇远汲水，深涧瓦罂挈。山坡牧牛羊，小心视饮龁。晨驱驴转磨，晚呼鸡栖桀。即此夸富饶，其余盖藏缺。丰年谷价贱，人仍饱糠麧。春韭与秋瓜，客至乃特设。风景总萧条，念兹中肠热。亟宜喔咻之，任诮阳城拙。